,'j;';Y DEHEUDIR.|1878-03-01|Y Dydd - Welsh Newspapers\n,'."NrtogWHOii ©gmrtig. —•\nNrtogWHOii —• Y GOGLEDD. Y mae Brawdlysoedd y Gwanwyn yn y Gogiadd i ddochrea ya y Trallwm ar yr lleg o Fawrth. Y mae y Barnwr Mellor yn pymeryd Gogledd Cymru, a'r Barnwr Luøil y Deheudir. Dirwywyd Margaret Roberts, Beaumaris i 10s. am arfe.* iaith anweddus at swyddog, gan ei daro &'i dwrn yn ei gefn. 'Does dim rhyddid i hyd yn nod menywod i ddyrnu gwyddogion y gyfraith. Da genym gofnodi fod cofgolofn brydfertb wedi ei gosod ar fcdd y diweddar Batch. W. Williams (Cromwell), Beaumaris, yr bwn a wnaed gan Mr. J. S. Jones, o'r un He. Yn nghyfarfod hwyrol yr Eglwys Gynull- eidfaol Seisonig yn Nbreffynon, Sabbatb cyn y diweddaf, arferwyd defod newydd, drwy waith y gweinidog, y Parch. J. D. Riley, yn dymuno ar y gynulleidfa adrodd gweddi yr Arglwydd ar-ei ol ef. G wnaed hyn heb ganiatad yr eglwys, a theimlir oryn wrth- wynebiad i'r petti. Dywedir fod mabnach y Uechi yn mar- weiddio-eu bod yn cael eu pentyru ar y cei yn Mhorthmadog mewn canlyniad i'r ewympiad yn ol yn yr eirchion. Mewn cyngherdd yn Mhorthmadog ar y 15fed, aed drwy "E ijah" Mendelssohn yn rhagorol. Yr oedd y cynulliad yn lluosog a dylanwadol. Y mae y Due o Westminster wedi addaw gosod careg sylfaen Ysgol Gynulleidfaol a Thy i'r Gweinidog yn y Wyddgrug yn Mai nesaf. Bydd y Parch Dr. Stoughton yn traddodi anercbiad. Y mae tri o brif fasnachwyr Caernarfon7 an o bonynt yn councillor-wedi eu gwyeio ae i dalu y costau, am dagn y dramwyfa gyhoeddus drwy osod eu nwyddau ar byd-ddi. Y mae Gwarcheidwaid Llanrwst wedi penderfynn fod i'r haner dwsin plant oedd yn mynychu yr Ysgol Genedlaethol o'r Tlotdy hwnw, o hyn alliin fyned i Ysgol y Bwrdd. Gwnaed y cyfoewidiad hwn ar y sail ei bod yn ddyledswydd ar y Gwarcheid- waid anfon y plant i enill grants, fel y gelHd drwy hyny leihau y trethi. Yr oedd y diweddar Owen Jones, Hendre, Penybryn, ger Pwllheli, yn berchen y ffarm yr oedd yn byw ami, yr hon y dywedir ei bod yn werth o £3,000 i £ 4,000. Yr oedd y lie yn arddangosiad truenus o dlodi-neo y ty wedi syrthio i fewn-a Mr. Jones, er pan ddygwyddodd hyny, wedi bod yn cysgu Itylop cist ac yn nhaflod yr ystabl. 0 Mewn cyfarfod neillduol o ynadon Meir- ionydd a gynaliwyd yn Nolgellau ddydd Lift, pendertynwyd penodi dan beddgeidwad ychwanegol ar gyfer Abergynolwyn, a cbynyg gwobr o X25 am gael byd i'r ymos- odwyr ar y swyddog presenol y mis diwedd. af. LL\n,'j;' Y DEHEUDIR. Dygwyddodd i John Watts, Cartiett, Hwlffordd, gwrdd â'i farwolaeth dan am- gylcbiad hynod. Fel yr oedd efe yn gadael y lie diweddaf yn y bus am Abergwaen, er ymgyngbori â. maddvg yno, ar ol cyrbaedd pen y daitb, canfyddal ei gyd-deithwyr ei fod wedi marw, pryd y casglent yn flaenorol mai mewn ewsg yr ydoedd. Y mae y tri dyn a gamdriniasant y gwyliedydd hwuw yn Kenffig Hill, at yr bwn y cyfjiriaaou yn (in rhifyn diweddaf, yn awr mewn dalfa. Perthynant oil i'r Maesteg, ac y mae eu hoedran yn amrywio o 24 i 26. Y maent wedi eu traddodi i sefyll eu prawf am lofruddiaeth wirfoddol. Ba Cadben Ralston, Talgarth, sir Fiycb- einiog, a mab yn ngbyfraith Mr Crawsbay, Cyfarthfa, Merthyr, farw yn ddisymwtb nos Sul mewn canlyniad i ysbinawg (quinsy). Teimla cylch eacig ofid ar ei ol. Y mae Meistri John Lancaster a'i Gwmni, o Wigan, wedi cymeryd glofeydd y Blaenau ar brydles gan Gwmni Nantyglo; a dywedir eu bod yn yindrafod am brydle* ar y ffwrn- eisiau. Y mae CWlDni Nantyglo yn bresenol wedi gosod eu boll lofeydd. Cafwyd corff marw llencyn oddeutu 17 oed yn nofio yn y Bute Dock, Caerdydd, prydnawn dydd Mawrtb. Hys- byswyd yr heddgeidwad tua mis yn ol fod person o'r fatb wedi ei golli oddiar y llestr C. M. Reynolds, a meddylir yn bresenol mai hwnw ydyw efe. Taflwyd Mary Ann Dee, hen drosedd- wraig, i garchar Caerdydd am fia, gyda iiafur caled, arr ymddwyn yn anweddus. Dirwywyd, yn Abertaw«', John Thomas, John Edwards, W. Williams, a James Olden, am beidio anfon eu plant i'r vegof. Profid yr achos yn eu herbyn gan David Bowen, swyddog y plant. Cynaliwyd cyfarfod cyhoeddus yn Mount ain Asb, YI1 yr bwn y pasiwyd pleidlais o ddiolohgarwch cynts i'r holl gyfranwyr sydd wedi arddangos y fatb gydyiodeimlad a'r dyoddefwyr yn y Dehendir.\nY mae llawer o bobl yn gollwng deigryn wrth weled trueni, y gwnelai chwecbeiniog fwy o lea. Aeth twrnai y dydd o'r blaen i weithdy barbwr i erchi perwig. Wrth gymeryd mesor ei ben, dywedai y bachgen, 'Mor hir I es yw'ch pen cbwi, Syr!' 'Ydyw,' ebai y twrnai, 'rhaid i ni gael penau hirion.' Aeth y bachgen yn mlaea â'l waith, a gwaeddodd allan o'r diwedd, lOch, y mae eich pen mor dew ag ydyw o hir.' Cwynid i ddyo yn ddiweddar o berwydd fod ei wraig wedi ei adael. 'Peidiwcb a I cbwyno i mi,' meddai y dyn, 'nes y delo yn ei hoi.' 'Yr wyf yn cofio,' ebai John Wesley, 'glywed fy nhad yn dweyd wrth fy mam, (Pa fodd y gallech chwi feddu amynedd i ddweyd wrth y penbwl yna ugain gwaitb drosodd?' 'Wei,' ebai hi, 'pe buaswn heb ddweyd wrtho ond pedairarbymtbeg o weithiau, buasai fy holl lafur yn ofer. Y mae y Standard wedi cael allan y r rhyfeddod mai hiliogaeth y deg llwyth yw y Tyrciaid, a mynega am ea dychweliad at Gristionogaeth—syndod! Dywed hen drafaeliwr mai y ffordd i gadw eira o garnau ceffylau yw eu rhwbio yn dda tutewn â sebon neu ryw ired. Y mae priodas fel dau lafn eiswrn, y maent wedi en huno fel nad ellir eu gwahanu; y maent yn symud yn fynych mewn cyfeiriad croes i'w gilydd, ond bob ameer yn cosbi y neb a elo rhyngddynt.\nDYFFRYN NANTLLE. Ychydig o newyddion o bwys sydd i'w cael yn y dyffryn hwn; yr hyn sydd yn beth pur hynod, gan fod yr ardal yn un mor boblogaidd. Ond gan fy mod wedi cymeryd fy mhin yn fy llaw, rhaid ceisio crynhoi rhywbeth. Y peth cyntaf ddaw o dan ein sylw yw-\nY CONCERN HALL,\nY CONCERN HALL, Neu yr hen Ysgoldy, fel ei gelwir yn gy ffreiin. Y mae yr adeilad hwn yn awr yn cael ei wneud yn lie mwy cyfleua i gynal cyngherddau a chyfarfodydd Llenyddol, &c. Disgwyliwn y bydd wedi ei gwblhau yn bur fuan. Yn nesaf daw-\nCYFARFOD MISOL Y Methodistiaid in sylw. Cynaliwyd ef yr wythnos ddiweddaf yn Talsarn. Pregethwyd ynddo gan Dr. Hughes a Dr. Thomas, o Le'rpwl, yn cael eu cynorthwyo gan un neu ddau o bregethwyr y Sir hon. Ai tybed nad oes talentau digon mawr i bobl Talysarn yn nes atynt na Le'rpwl! Ac hefyd, ai nid doeth- ach yn swyddogion y lie fuasai rhanu y gynoll- eidfa. noswaith olaf y Cyfarfod; a hwythau yn ol eu cais eu hunain, wedi cael addewid am addoldy arall er gwneud hyny! Peidiwch bod mor fympwyol a hunanol y tro nesaf, gyfeillion. Buaswn yn canmol eich capel newydd, oni buasai hyn. it\nY RHYFJEL. '"t., ,L F*\nY RHYFJEL. '"t., ,L F Dyna yw testun siarad pawb trwy yr holl Ddyffryn yma y dyddiau hyn. Ac nid heb achos y gwneir hyny, ychwaith, gan fod ein bywiol- iaeth, i raddau helaeth, yn ymddibynu ar "heddwch." Y mae y fasnach lechi fel pe yn arafu ei chamrau wrth glywed y gair thy fel, neu o leiaf, dyna ddywed goruohwylwyr y chwarelau pan yn gosod y bargeinion ben mis. Y mae rhai o honynt yn galed iawn yr wythnos hon, gymaint fel y methodd gweithwyr Clodd- fa'r Coed a chymeryd am rai dyddiau. Gobeith- iaf y daw adfywiad buan.\nLLAW »ER. <\nLLAW »ER. Yr ydwyf, er llawenydd, yn deall fod Mr. E. W. Evans, Bryncelyn, Talysarn, athraw trwydd- edig gan Gymdeithas sainysgrifol Cymra, wedi sefydlu dosbarth rhad i'r dyben o ddysgu llaw fer. t Hyderaf y caiff bob cefnogaeth i fyned yn mlaen, ae y bydd ieuenctyd y gymydogaeth yn gwneud defnydd o'r cyfleusdra tra yn eu cyrhaedd.\nCYNGHERDD. Cynaliwyd hwn yn nghapel Baladeulyn, Nan tile, nos Wener diweddaf. Rhy faith i'ch gofod, ac i'm hamser inau, fyddai myn'd dros y Programme yn fan wl. Gan hyny, nia gwnaf ond enwi y rhai gymerasant ran ynddo. Y prif arwr ydoadd y cerddor ieuanc awynol Eo. Brychan. Canwyd hefyd gan y rhai canlynol:— Mias. Roberts, Shop, Nantlle; Miss Williams, Tymawr, a Miss. Hughes, Nantlle; Mri. R. Williams, E. Williams, T. Edwards, ac Eo. Cadfan, a'r Nantlle Glee Parti. Llywyddwyd gan C. T. Owen, Yaw., Darothea. Chwareu- wyd yr Harmonium gan Mr. John Williams, Caernarfon. I Yr elw i fyned tuag at achosion llenyddol yr f ardal. Cafwyd cyngherdd da a hwyliog. Ond 08 cymer y cantorion lleol yna gyngor, byddant yn fwy hapus i wrandaw arnynt yn y nesaf. Dyma y cyngor, ymdrechwch ddysgu y darn- au y byddwch yn myned i'w canu cyn hyny yn ddigon da, fel na raid i chwi ddal eich llyfr mor uchel ag i guddio eich gwyneb 4g ef, os bydd yn rhaid i chwi gael un o gwbl. Arferiad ddrwg yw hon sydd genych.—CRWYDRYN. I\nBIRKENHEAD. Dirwest.-Mae Cymry y drefhon wedi bod yn j fyw gyda dirwest yr wythnos hon ac mae yn 1 llawn bryd, Mae lluaws mawr o'n cenedl yn cael eu cwympo gan y ddiod feddwol y dyddiau i hyn. Nos Lun, bu cyfarfod gweddilindebol yn '] nghapel y Bedyddwyr. NQs Fawrth, cyfarfod cyhoeddus, y Parch. H. Jones yn y gadair. (Capel oliver St)., y Parch. W. Nichoiaon, (A..), a'r Parch. J. H. Evans, (W.), yn areithio. Nos Fercher, dwy hregetb, (Capel Parkfield), un gan N m


Cartref > Y Cyngor > Newyddion > Datganiadau i'r wasg > Medi 2020 > Ysgol Abersoch\nAr 15 Medi 2020, bydd Cabinet Cyngor Gwynedd yn ystyried adroddiad fydd yn gofyn am yr hawl i ddechrau cyfnod o ymgynghori statudol ar gynnig i gau Ysgol Abersoch ar 31 Awst 2021 ac i ddarparu lle i’r disgyblion yn Ysgol Sarn Bach o 1 Medi 2021 ymlaen.\nDaw hyn yn dilyn cyfnod o drafodaethau manwl gyda chorff llywodraethol Ysgol Abersoch yn sgil niferoedd isel o ddisgyblion, gyda dim ond 10 o blant yn mynychu’r ysgol ym mis Medi 2020. Rhagwelir y bydd y niferoedd yn parhau’n isel dros y tair blynedd nesaf.\nDywedodd y Cynghorydd Cemlyn Williams, Aelod Cabinet Addysg Cyngor Gwynedd: “Nid ar chwarae bach mae cyflwyno’r adroddiad yma, ond mae ein dyletswydd i sicrhau’r addysg a phrofiadau gorau i holl blant Gwynedd yn greiddiol i’r cais sy’n cael ei gyflwyno i’r Cabinet.\n“Rydym wedi cynnal trafodaethau gyda Chorff Llywodraethu a rhan-ddeiliaid perthnasol eraill Ysgol Abersoch. Hoffwn ddiolch iddynt am eu mewnbwn a’u hymrwymiad angerddol i geisio canfod datrysiadau posibl i’r her o niferoedd argyfyngus o isel yn yr ysgol.\n“Wedi i ni werthuso'r holl opsiynau yn drwyadl, ac ystyried y rhagamcanion y bydd niferoedd disgyblion yr ysgol yn parhau’n isel, gyda 10 disgybl yn yr ysgol erbyn 2021, rydym o’r farn nad ydi’r sefyllfa yn hyfyw i’r dyfodol.”


Nawr yw eich cyfle i'ch busnes gweithgynhyrchu ymuno â'n Rhaglen Gwella Cynhyrchedd - Torfaen Economy & Enterprise\nNawr yw eich cyfle i'ch busnes gweithgynhyrchu ymuno â'n Rhaglen Gwella Cynhyrchedd\nLansiwyd Rhaglen Gwella Cynhyrchedd Llywodraeth Cymru yn Nhorfaen tuag at ddiwedd y flwyddyn ddiwethaf, ar ôl llwyddiant eang mewn ardaloedd eraill.\nMae Adran Economi a Mentergarwch Torfaen yn falch o gyhoeddi bod dros ddwsin o fusnesau wedi cymryd y camau i gynyddu effeithlonrwydd, datblygu cynhyrchion newydd ac archwilio marchnadoedd newydd yn eu busnesau yn Nhorfaen.\nA ydych chi’n barod i wneud yr un peth?\nNeilltuir Rheolwr Perthynas ac Arbenigwr Arloesi yn Llywodraeth Cymru i bawb sy'n cymryd rhan yn y cynllun, i helpu i adolygu gwella cynhyrchiant a'u cefnogi trwy'r broses ymgeisio sy'n ystyriol iawn o fusnesau.\nDarperir cyngor gweithgynhyrchu arbenigol trwy ymgynghoriaeth cynhyrchiant wedi'i ariannu, sydd eisoes wedi helpu busnesau bach a chanolig gyda chyngor ynghylch cynlluniau ffatri, awtomeiddio a digideiddio, heriau gweithgynhyrchu technegol a gofynion marciau ansawdd.\nDiogelu dyfodol eich busnes: Darganfyddwch mwy\nOs ydych chi'n fusnes gweithgynhyrchu wedi'i leoli yn Nhorfaen a hoffai archwilio'r rhaglen hon ymhellach, e-bostiwch: info@southwalesbusiness.co.uk\nGellir dod o hyd i fwy o wybodaeth am y rhaglen yma\nBydd Adran Economi a Mentergarwch Torfaen ochr yn ochr â Llywodraeth Cymru yn cynnal Clinig rhithwir, 17 Mehefin 2021 rhwng 4:30pm - 5:30pm: Archebwch le yma\nWedi ei bostio ar Dydd Gwener 7th Mai 2021


Boris Johnson yn “ymddiheuro o’r galon” am bartïon yn Downing Street – Golwg360\nMae Boris Johnson yn cyfaddef iddo fynychu parti diodydd yn Rhif 10 yn ystod y cyfnod clo cyntaf, gan ddweud ei fod yno am 25 munud.\nWrth siarad yn ystod Sesiwn Holi’r Prif Weinidog yn San Steffan, fe ddywedodd ei fod yn cynnig “ymddiheuriad o’r galon”, ond ei fod yn credu ei fod mewn ddigwyddiad gwaith.\nMae arweinydd Llafur, Keir Starmer yn dweud y dylai’r prif weinidog “wneud y peth iawn ac ymddiswyddo”.\nFe ychwanegodd ei fod yn “hurt” fod y Prif Weinidog wedi awgrymu nad oedd “yn sylweddoli ei fod mewn parti ar y pryd”.\nDaw hyn ar ôl i dystion ddweud bod y Prif Weinidog a’i wraig Carrie Johnson, ynghyd â thua 30 o bobol eraill, mewn digwyddiad yn Rhif 10 ym mis Mai 2020.\nMae Rhif 10 yn dweud ei fod yn aros am ganlyniadau ymchwiliad sy’n cael ei arawian gan y gwas sifil, Sue Gray.\nSesiwn holi’r Prif Weinidog\n“Wrth edrych yn ôl, dylwn fod wedi anfon pawb nôl y tu mewn, dylwn fod wedi dod o hyd i ryw ffordd arall o ddiolch iddyn nhw, a dylwn fod wedi cydnabod – hyd yn oed pe allwn ddweud, yn dechnegol ein bod yn gweithredu o fewn y canllawiau – y byddai miliynau a miliynau o bobl na fyddai’n ei weld felly,” meddai Boris Johnson yn San Steffan yn ystod Sesiwn Holi’r Prif Weinidog.\nOnd mae Syr Keir Starmer wedi ymateb drwy ddweud bod Boris Johnson, “y llanast pathetig o ddyn”, yn gyfrifol am “fisoedd o dwyll ar ôl twyll”.\n“Ar ôl misoedd o dwyll ar ôl twyll, mae’r llanast pathetig o ddyn sydd wedi rhedeg allan o’r ffordd,” meddai arweinydd yr wrthblaid.\n“Ei amddiffyniad … nad oedd yn sylweddoli ei fod mewn parti mor hurt fel ei fod yn sarhaus i’r cyhoedd ym Mhrydain.\n“Mae wedi cael ei orfodi o’r diwedd i gyfaddef beth oedd pawb yn ei wybod, pan gafodd y wlad gyfan ei chloi i lawr roedd yn cynnal partïon meddwol yn Downing Street.”\nWrth ymateb, dywedodd Boris Johnson ei fod “am ailadrodd fy mod yn meddwl ei fod yn ddigwyddiad gwaith ac mae’n flin iawn gennyf na wnaethom bethau’n wahanol y noson honno.\n“Rwy’n cymryd cyfrifoldeb ac rwy’n ymddiheuro. Ond o ran ei bwynt gwleidyddol, nid wyf yn credu y dylai achub y blaen ar ganlyniad yr ymchwiliad. Bydd ganddo gyfle pellach, gobeithio, i’m holi cyn gynted â phosibl.”\nGofynnodd Keir Starmer wedyn, “Pam fod y Prif Weinidog yn meddwl nad yw’r rheolau’n berthnasol iddo?”\nFe gyfeiriodd at yr achos y cyn-ysgrifennydd iechyd, Matt Hancock, a dorrodd y rheolau ac yn sgil hynny fe ymddiswyddodd.\n“Dywedodd y Prif Weinidog bryd hynny ei fod [Matt Hancock] yn iawn i wneud hynny,” meddai.\n“Pan chwarddodd llefarydd y Prif Weinidog [Allegra Stratton] am y rheolau’n cael eu torri, fe ymddiswyddodd hithau a derbyniodd y Prif Weinidog yr ymddiswyddiad hwnnw.\n“Pam fod y Prif Weinidog yn dal i feddwl nad yw’r rheolau’n berthnasol iddo?”\nYmateb Plaid Cymru ac eraill\nMae Hywel Williams, Aelod Seneddol Plaid Cymru yn Arfon, hefyd wedi galw am ymddiswyddiad y Prif Weinidog.\nUnig ymateb Johnson ydy ailadrodd ymddiheuriad (o fath) a hawlio dylid disgwyl am ganlyniad ymchwiliad Sue Gray.\nNa. Ymddiswyddiad yw'r unig ymateb boddhaol.#PMQs\n— Hywel Williams AS/MP (@HywelPlaidCymru) January 12, 2022\n“Unig ymateb Johnson ydy ailadrodd ymddiheuriad (o fath) a hawlio dylid disgwyl am ganlyniad ymchwiliad Sue Gray,” meddai Hywel Williams.\n“Na. Ymddiswyddiad yw’r unig ymateb boddhaol.”\nDywedodd Ian Blackford, arweinydd yr SNP, yn sgil parti diodydd Downing Street fod ymddiriedaeth y cyhoedd yn y Prif Weinidog wedi’i cholli ac na fydd y cyhoedd yn maddau na chwaith yn anghofio.\nRhaid i aelodau meinciau cefn y Ceidwadwyr weithredu i gael gwared arno, meddai.\nGwnaeth aelodau seneddol Ceidwadol osgoi’r pwnc, gan ofyn cwestiynau ar faterion gwahanol gan gynnwys prinder staff mewn ysbytai.\nNeithiwr (nos Fawrth, Ionawr 11), awgrymodd Guto Harri, cyn-gyfarwyddwr cyfathrebu Boris Johnson, ar raglen Newsnight y dylai’r Prif Weinidog gynnig ymddiheuriad.\nBeth oedd y rheolau?\nYn ôl canllawiau’r llywodraeth ar gyfer Lloegr ar 20 Mai 2020, roedd hawl cynnal digwyddiadau cyhoeddus yn y gweithle, dim ond oes hynny’n gwbl hanfodol.\nNododd y cyfyngiadau y dylai “gweithwyr geisio lleihau’r holl gyfarfodydd a digwyddiadau eraill yn y gweithle”.\nRoedden nhw hefyd yn dweud y dylid “lleihau’r nifer y bobl rydych chi’n treulio amser gyda nhw mewn lleoliad gwaith”.\nBydd yr ymchwiliad dan arweiniad Sue Gray yn ymdrin â’r honiadau diweddar yng ngardd Downing Street ar Fai 20, yn ystod y cyfnod clo cenedlaethol cyntaf.\nBydd yr ymchwiliad hefyd yn edrych ar y partïon Nadolig yn Rhif 10 ar Ragfyr 18, 2020 – gan gynnwys nifer o ddigwyddiadau honedig eraill digwydd oedd yn torri rheolau.\nDadansoddiad Jacob Morris:\nEr cymaint mae dyn yn ystyried Boris Johnson yn wleidydd anghonfensiynol, ei arf bennaf i bob pwrpas, mae gweld sgandal ar ôl sgandal yn siŵr o brofi’n heriol i’r Tori ffyddlonaf.\nBellach mae’n rhan o’r drefn wythnosol. Sïon ar Twitter am barti… arall, yna fe ddaw’r ffeithiau cadarn i’r wyneb ac o fewn oriau, mae’n brif stori newyddion.\nOnd go brin oedd Boris Johnson yn disgwyl i’r hangofyr ei daro flwyddyn yn ddiweddarach… ac er tegwch, mae e wedi cael ei siâr o hangofyrs gwleidyddol ar hyd y blynyddoedd!\nNi wedi bod fan hyn o’r blaen. Sôn am barti yn Rhif 10, y Prif Weinidog yn mynd gerbron y siambr ac aelodau’r wrthblaid (a meinciau’r llywodraeth) yn awchu am atebion. A gwelwn Boris yn ôl ei arfer yn cilwenu, yn ceisio rhoi perfformiad lliwgar i’r siambr. Ond, efallai nid ar y Prif Weinidog ddylai’r ffocws fod fan hyn ond yn hytrach, ar y wynebau rheiny y tu ôl i’r Prif Weinidog yn y siambr heddiw. Ei braidd ei hun. A rhyfedd fod y rhan fwyaf ohonynt yn gwisgo gorchudd wyneb heddiw… Ond ta waeth, gyda nhw mae’r gair olaf. A dyw’r ffyddlondeb rhwng Boris a’i aelodau erioed wedi bod dan gymaint o straen. Felly, pa mor hir all y dynion yn y siwtiau llwydion oddef cyn troi eu cyllyll am eu harweinydd? Pryd fydd y praidd yn cefnu ar y bugail? Mae dyn yn amau nad dyma ddiwedd y sgandalau, ac fe welwn PMQ’s tebyg eto yn y dyfodfol.\nA daw y dydd, efallai’n fuan iawn, pan fydd helyntion Boris yn achosi un déjà vu yn ormod i’w feinciau ei hun…\nOnd mae Ysgrifennydd Cymru'n dweud nad yw Downing Street "yn lle hapus i fod"


Llywodraeth Cymru yn diolch i elusennau a gwirfoddolwyr ar Ddiwrnod Rhyngwladol Elusennau | LLYW.CYMRU\nLlywodraeth Cymru yn diolch i elusennau a gwirfoddolwyr ar Ddiwrnod Rhyngwladol Elusennau\nHeddiw, ar Ddiwrnod Rhyngwladol Elusennau, diolchodd y Dirprwy Weinidog a’r Prif Chwip, Jane Hutt, i elusennau a gwirfoddolwyr ledled Cymru am wneud bywyd yn well i’w cymunedau drwy gydol pandemig Covid-19.\n5 Medi 2020\n“Mae gwirfoddolwyr ac elusennau yng Nghymru wedi gwneud gwahaniaeth enfawr drwy gydol cyfnod clo Covid-19 a thu hwnt i hynny. Dw i am ddiolch i’r elusennau a’r gwirfoddolwyr o bob oed ac o bob rhan o Gymru sydd wedi ymrwymo i helpu eu cymunedau ers mis Mawrth.\n“Mae cymunedau ledled Cymru yn gweld budd hyn wrth i amser fynd yn ei flaen. Mae ymrwymo i achos ar y cyd yn atgyfnerthu cymunedau gofalgar egnïol, lle mae cwlwm cydweithredu a gwaith tîm yn clymu dinasyddion at ei gilydd, lle mae anghydraddoldeb yn cael ei leihau, a lle mae’r rheini sydd fwyaf agored i niwed yn teimlo eu bod yn cael eu cefnogi.\n“Rydyn ni’n gwerthfawrogi pob gwirfoddolwr. Gawn ni ofyn ichi barhau i gynnig eich gwasanaethau ym mha ffordd bynnag sydd orau gennych chi – ond gofalwch gadw’ch hun ac eraill yn saff.”\n“Mae elusennau yma yng Nghymru a ledled y byd yn helpu i gefnogi cymunedau i fod yn fwy gwydn ac ysbrydoli cynwysoldeb - ni fu hyn erioed yn bwysicach nag yn 2020.\n“Ar ddechrau'r flwyddyn, dioddefodd cymunedau yng Nghymru effeithiau dinistriol storm Dennis ac yna argyfwng COVID-19. Bu elusennau a grwpiau gwirfoddol yn ymgynnull i helpu i gefnogi ein cymunedau ac maent wedi bod, a byddant yn parhau i fod yn hanfodol yn yr adferiad.\n“Yn CGGC, mae pob dydd yn ddiwrnod elusennau, ond heddiw rydym yn dathlu’r gydnabyddiaeth i’r holl sefydliadau anhygoel sydd mor allweddol yn ein cymdeithas, yn enwedig yn ystod yr amseroedd cythryblus hyn.”\n“Ar Ddiwrnod Rhyngwladol Elusennau, dw i am ystyried a dathlu cyfraniad enfawr elusennau, mudiadau’r trydydd sector a gwirfoddolwyr yng Nghymru. Diolch ichi – rydych chi wedi arbed bywydau.\n“Mae eich haelioni diflino wedi darparu cymorth a chefnogaeth hanfodol lle roedd eu hangen fwyaf, a dw i’n gobeithio y byddwch chi’n gallu parhau i gynnig eich help wrth i’r hydref droi’n aeaf.”\nMae Cronfa Adfer y Gwasanaethau Gwirfoddol wedi disodli Cronfa Argyfwng y Gwasanaethau Gwirfoddol, ac fe’i lansiwyd ar 17 Awst. Bydd yn galluogi sefydliadau i addasu a darparu gwasanaethau i gymunedau ledled Cymru, yn enwedig mewn perthynas â heriau penodol sydd wedi codi yn ystod pandemig Covid-19, megis iechyd meddwl a lles cymdeithasol.\nDywedodd Huw Lewis, Rheolwr Datblygu’r Trydydd Sector, Cymdeithas Mudiadau Gwirfoddol Gwent:\n“Yn sicr, mae cyllid Llywodraeth Cymru wedi gwneud gwahaniaeth enfawr drwy sicrhau cynaliadwyedd hirdymor llawer o fudiadau cymunedol a thrydydd sector Blaenau Gwent. Mae gwirfoddolwyr ac elusennau wedi gallu parhau i ddarparu gwasanaethau hanfodol i rai o aelodau mwyaf difreintiedig ein cymuned.”\nMae Cronfa Adfer y Gwasanaethau Gwirfoddol ar agor bellach ar gyfer ceisiadau.\nMae Cronfa Gwydnwch y Trydydd Sector yn parhau i fod ar agor ar gyfer ceisiadau, a bydd yn parhau i ddarparu cymorth ariannol uniongyrchol i elusennau a mudiadau’r trydydd sector i helpu gyda biliau a hwyluso llif arian.


Arddangosfa o waith Quentin Blake yn ...\nFe fydd arddangosfa Quentin Blake: Inside Stories yn dechrau yn Amgueddfa Caerdydd ddydd Sadwrn yma.\nDadorchuddio portread o'r actor Richa...\nMwy yn gwylio S4C ar deledu ac ar-lein\nRoedd mwy o bobl yn gwylio S4C ar deledu ac ar-lein y llynedd nac ers unrhyw amser ers naw mlynedd yn ôl yr Adroddiad Blynyddol y Sianel.\nCyflwyno deiseb yn gwrthwynebu toriad...\nCymrodoriaeth i dad a merch a seren o...\nBwrlwm gwyddonol ar Faes yr Eisteddfo...\nPrifysgol Bangor yn anrhydeddu cerflu...\nDerbyniodd hanesydd a cherflunydd adnabyddus eu cymrodoriaethau er anrhydedd gan Brifysgol Bangor heddiw mewn seremoni raddio.\nMae cyfrol newydd a gyhoeddir yr wythnos hon gan wasg Y Lolfa yn adrodd hanes y mormoniaid Cymreig yn yr Unol Daleithau.\nMae label recordiau I KA CHING yn dathlu ei ben-blwydd yn bum mlwydd oed. A pha ben-blwydd sy’n gyflawn heb anrheg neu barti?\nPrif Weithredwr Cyngor Gofal Cymru yn...\nCafodd Rhian Huws-Williams, Prif Weithredwr Cyngor Gofal Cymru ei derbyn fel Cymrawd er Anrhydedd am ei gwasanaeth i waith Cymdeithasol, gan Brifysgol Bangor.


Amdanom ni – 1825 Conferences & Events\nYstafelloedd llai o faint\nCartref / Amdanom ni\nCanolfan Dylan Thomas, ym Mharth Morol Abertawe, yw un o adeiladau mwyaf eiconig y ddinas.\nYn 2011, cymerodd Prifysgol Cymru â phrydles yr adeilad ac mae wedi buddsoddi’n sylweddol i adnewyddu’r Ganolfan. Mae’r Brifysgol yn y broses o uno gyda Phrifysgol Cymru Y Drindod Dewi Sant (PCYDDS) a bydd yn cynnig amrywiaeth o gyfleusterau lleol, rhanbarthol, cenedlaethol a rhyngwladol.\nErbyn hyn, mae’n lleoliad amlbwrpas gyda nifer o ddeiliaid sydd ar agor i gynnal amrywiaeth o ddigwyddiadau ac achlysuron. Mae’r cyfleusterau yn cynnwys gofod deori ar gyfer busnesau sydd â diddordeb mewn sefydlu presenoldeb yn Abertawe, Siop Goffi gynnes a chroesawgar a Chynadleddau a Digwyddiadau 1825.\nAgorwyd y siop goffi gynnes a chroesawgar yng Ngorffennaf 2014, gyda lle i ychydig yn llai na 40 o bobl. Mae yn y brif dderbynfa, nesaf at yr arddangosfa, ac mae ar agor rhwng 9am a 4pm bob dydd, gan weini cacennau cartref, sgonau, coffi Canmlwyddiant Canolfan Dylan Thomas, cawl cynnes a saladau a brechdanau a wneir yn ffres gan ein cogydd llawn amser.\nMae’r caffi’n berffaith i bawb, o dwristiaid ac ymwelwyr sy’n mwynhau cinio hamddenol, i weithwyr swyddfa’r ardal sy’n galw heibio am frechdan neu aelodau o’r cyhoedd sy’n mynd am dro yn ardal SA1 yn Abertawe.\nMae Canolfan Dylan Thomas hefyd yn gartref i’r arddangosfa barhaol, ‘Caru’r Geiriau’, a agorodd ar ben-blwydd Dylan yn 100, sef 27 Hydref 2014.\nMae’r arddangosiadau rhyngweithiol yn adrodd stori gwaith, bywyd a chyd-destun diwylliannol un o lenorion mwyaf arwyddocaol yr ugeinfed ganrif. Mae’r arddangosfa’n cynnwys gofod dysgu, gweithgareddau i blant, ac ardal arddangos dros dro.\nArchebu Ystafell Cynhadledd\nSiop Goffi 1825\nCynadleddau a Digwyddiadau 1825 - Crëwyd gan CREO


Galw am yr hawl i ffoaduriaid ddysgu Cymraeg – Golwg360\nGalw am yr hawl i ffoaduriaid ddysgu Cymraeg\n‘Saesneg i siaradwyr ieithoedd eraill’ yw polisi Llywodraeth Cymru ar hyn o bryd\nMae Cymdeithas yr Iaith Gymraeg yn galw am roi’r hawl i ffoaduriaid yng Nghymru ddysgu’r Gymraeg.\nPolisi Llywodraeth Cymru ar hyn o bryd yw “Saesneg i siaradwyr ieithoedd eraill”, meddai’r Gymdeithas, sy’n tynnu sylw at y gwersi Saesneg rhad ac am ddim sy’n cael eu cynnig.\nOnd maen nhw’n dweud nad oes cynllun tebyg yn ei le i ddysgu’r Gymraeg, a bod rhaid i ffoaduriaid dalu am wersi ar hyn o bryd.\nFe fu’r Gymdeithas yn rhoi pwysau ar Gomisiynydd y Gymraeg, y Ganolfan Dysgu Cymraeg Genedlaethol a’r Llywodraeth i gydweithio i greu polisi ar gyfer y Gymraeg.\nDigwyddiad ar Faes yr Eisteddfod\nMewn digwyddiad ar faes yr Eisteddfod Genedlaethol yn Llanrwst, fe fydd Joseff Gnagbo yn siarad ar stondin Cymdeithas yr Iaith am y profiad o ddysgu Cymraeg.\n“Rydyn ni’n falch bod y Llywodraeth wedi dweud eu bod nhw’n agored i’r syniad o lunio polisi Cymraeg ar gyfer mudwyr,” meddai Mabli Siriol o Gymdeithas yr Iaith.\n“Nod canolog y polisi ddylai fod sicrhau’r amodau lle mae ffoaduriaid a cheiswyr lloches, sydd ymysg y bobl fwyaf bregus yn ein cymdeithas, yn cael mynediad llawn at y Gymraeg – iaith a ddylai fod yn hawl i bawb sy’n byw yng Nghymru.\n“Byddai llunio polisi o’r fath yn gam pwysig ymlaen yn y broses o normaleiddio’r Gymraeg a chyflawni nod y Llywodraeth o gyrraedd miliwn o siaradwyr Cymraeg.\n“Wedi’r cwbwl, mae’r ffoaduriaid sydd wedi dysgu’r Gymraeg yn llwyddiannus yn ysbrydoli pobl ledled y wlad i ddysgu ac yn codi hyder pawb yng Nghymru i ddefnyddio’r sgiliau Cymraeg sydd gyda nhw.\n“Dyma ffordd arbennig o gynnwys ffoaduriaid yn ein cymdeithas a gwireddu’r weledigaeth o wneud Cymru’n Genedl Noddfa.”\n‘Ymateb Llywodraeth Cymru i’r Covid ym Môn yn cryfhau’r achos tros fwy o ddatganoli’\nMae Arweinydd Cyngor Ynys Môn yn dweud bod yr argyfwng coronafeirws wedi amlygu’r angen i ddatganoli mwy o bwerau i Gymru o Lundain.\nMae'n effeithio pobol sy'n teithio i Lanrwst ar hyd Ffordd Abergele (A548)\nCadarnhau Laura Anne Jones yn olynydd Mohammad Asghar\nDyma fydd yr eildro iddi gynrychioli Dwyrain De Cymru


Diffiniad Amcanion ac Enghreifftiau mewn Gramadeg Saesneg\nGwrthrychau mewn Gramadeg Saesneg\nMewn gramadeg Saesneg, mae gwrthrych naill ai'n enw, ymadrodd enw, neu enganydd sy'n cael ei effeithio gan weithredoedd berf. Mae gwrthrychau yn rhoi manylion a gwead ein hiaith trwy ganiatáu creu brawddegau cymhleth.\nMathau o Gwrthrychau\nGall gwrthrychau weithredu mewn tair ffordd wahanol o fewn dedfryd. Mae'r ddau gyntaf yn weddol hawdd i'w gweld oherwydd eu bod yn dilyn y ferf:\nMae gwrthrychau uniongyrchol yn ganlyniad i gamau gweithredu. Mae pwnc yn gwneud rhywbeth, a'r cynnyrch yw'r gwrthrych ei hun. Er enghraifft, ystyriwch y frawddeg hon: ysgrifennodd Marie gerdd . Yn yr achos hwn, mae'r enw "cerdd" yn dilyn y ferf trawsnewidiol "ysgrifennodd" ac yn cwblhau ystyr y frawddeg.\nMae gwrthrychau anuniongyrchol yn derbyn canlyniad camau gweithredu neu'n ymateb iddynt. Ystyriwch yr enghraifft hon: anfonodd Marie e-bost ataf. Daw'r pronoun "fi" ar ôl y ferf "sent" a chyn yr enw "e-bost," sef yr amcan uniongyrchol yn y frawddeg hon. Mae'r gwrthrych anuniongyrchol bob amser yn mynd cyn y gwrthrych uniongyrchol.\nGwrthrychau o ragdybiaeth yw enwau a pronodion sy'n addasu ystyr y ferf. Er enghraifft: Mae Marie'n byw mewn dorm. Yn y frawddeg hon, mae'r enw "dorm" yn dilyn y rhagosodiad "in." Gyda'i gilydd, maent yn ffurfio ymadrodd ragofal .\nGall gwrthrychau weithredu yn y llais gweithgar a goddefol. Mae enw neu ragdybiaeth sy'n gwasanaethu fel gwrthrych uniongyrchol yn y llais gweithredol yn dod yn destun pan fydd y frawddeg yn cael ei ailysgrifennu yn y llais goddefol. Er enghraifft:\nYn Weithgar : Prynodd Bob gril newydd.\nYn goddefol : Bob wedi prynu gril newydd.\nY nodwedd hon, a elwir yn passivization, yw'r hyn sy'n gwneud gwrthrychau unigryw. Ddim yn siŵr a yw gair yn wrthrych?\nCeisiwch ei drawsnewid o lais goddefol yn weithredol; os gallwch chi, mae'r gair yn wrthrych.\nMae gwrthrychau uniongyrchol yn nodi beth neu sy'n derbyn gweithred llafer trawsgludol mewn cymal neu ddedfryd. Pan fo afonydd yn gweithredu fel gwrthrychau uniongyrchol, maent fel arfer yn cymryd ffurf yr achos gwrthrychol (fi, ni, chi, ef, hi, hi, pwy, a phwy bynnag).\nYstyriwch y brawddegau canlynol, a gymerwyd o "Charlotte's Web," gan EB White:\n"Caeodd y carton yn ofalus. Yn gyntaf, fe'i cusaisodd ei thad , ac fe'i cusaisodd ei mam . Yna agorodd y clawr eto, cododd y mochyn allan a'i gadw yn erbyn ei foch."\nDim ond un pwnc sydd yn y darn hwn, ond mae yna chwe gwrthrych uniongyrchol (carton, tad, mam, cwt, mochyn), cymysgedd o enwau a pronodion. Gerunds (mae verbau sy'n dod i ben yn "ing" sy'n gweithredu fel enwau) weithiau hefyd yn gweithredu fel gwrthrychau uniongyrchol. Er enghraifft:\nMae Jim yn mwynhau garddio ar benwythnosau.\nRoedd fy mam yn cynnwys darllen a pobi yn ei rhestr o hobïau.\nMae enwau a chynhennau hefyd yn gweithredu fel gwrthrychau anuniongyrchol. Y gwrthrychau hyn yw'r buddiolwyr neu'r rhai sy'n derbyn y camau mewn dedfryd. Mae gwrthrychau anuniongyrchol yn ateb y cwestiynau "i / i bwy" ac "i / am beth." Er enghraifft:\nAgorodd fy modryb ei pwrs a rhoddodd chwarter i'r dyn .\nEf oedd ei ben-blwydd felly roedd mam wedi pobi Bob yn gacen siocled.\nYn yr enghraifft gyntaf, rhoddir arian i'r dyn. Mae'r chwarter yn wrthrych uniongyrchol ac mae'n fuddiol i'r dyn, gwrthrych anuniongyrchol. Yn yr ail enghraifft, y gacen yw'r gwrthrych uniongyrchol ac mae'n fuddiol Bob, y gwrthrych anuniongyrchol.\nPrepositions a Verbs\nGwrthrychau bod pâr gyda rhagosodiadau yn gweithredu'n wahanol na gwrthrychau uniongyrchol ac anuniongyrchol, sy'n dilyn geiriau.\nMae'r enwau a'r verbau hyn yn cyfeirio at ragdybiaeth ac yn addasu gweithrediad y ddedfryd fwy. Er enghraifft:\nMae merched yn chwarae pêl-fasged o amgylch polyn cyfleustodau gyda cylchdaith fetel wedi'i bolltio iddo .\nEisteddodd yn islawr yr adeilad , ymhlith y blychau , gan ddarllen llyfr ar ei egwyl .\nFel gwrthrychau uniongyrchol, mae gwrthrychau cynrychiadol yn derbyn gweithred y pwnc yn y brawddegau, ond mae angen rhagdybiaeth ar gyfer y ddedfryd i wneud synnwyr. Mae gweld rhagolygon yn bwysig oherwydd os ydych chi'n defnyddio'r un anghywir, gall ddrysu darllenwyr. Ystyriwch sut y byddai rhywun arall o'r ail frawddeg yn swnio os dechreuodd, "Eisteddodd ar yr islawr ..."\nMae ymadroddion trosiannol hefyd yn gofyn am wrthrych er mwyn iddynt wneud synnwyr. Mae tri math o berfau trawsnewidiol. Mae gan berfau monotransitif wrthrych uniongyrchol, tra bod gan berfau ditransitif wrthrych uniongyrchol a gwrthrych anuniongyrchol.\nMae gan berfau cymhleth-drawsnewidiol wrthrych uniongyrchol a phriodwedd gwrthrych. Er enghraifft:\nMonotransitive : Prynodd Bob gar.\nDitransitive : Rhoddodd Bob yr allweddi i mi i'w gar newydd.\nCymhleth-drawsnewidiol : Roeddwn i'n meddwl bod y car yn hwyl i yrru.\nAr y llaw arall, nid oes angen gwrthrych ar wraidd rhyngweladwy er mwyn cwblhau eu hystyr.\n> Coedwigoedd, Geraldine. "Defnyddio Pronoun fel Gwrthrychau Uniongyrchol ac Anuniongyrchol." Dummies.com. Wedi cyrraedd 15 Mawrth 2018.\n> Golygyddion staff. "Achos Pronoun." Cliffsnotes.com. Wedi cyrraedd 15 Mawrth 2018.\n> Golygyddion staff. "Gwrthrychau Uniongyrchol ac Anuniongyrchol". Write.com. Wedi cyrraedd 15 Mawrth 2018.\nSyndrom RAS: Syndrom Syndrom Cronigau Diangen\nDedfryd llwybr gardd\nModal ymylol (berfau)\nCyfarfod â'r Nodyn Cryno\nYsgrifennu Hyn (Cyfansoddiad)\nPlulau Dwbl yn Saesneg\nTop 10 Gwallt Metal / Caneuon Pop Pop o'r 80au\nYnglŷn â'r Kagaku Word Siapaneaidd\nNi Allwch Ddal Zombi Da: Y 10 Top Zombies Modern Movies\nClwb Gwledig Hills Hills\nCyfuniad Cult yn Waco, Texas Cwyno\nGwybodaeth Rhoi i Memorize y Llywyddion\nCanllaw i Ddechreuwyr i Beethoven\nMonasticism Gristnogol Bwdhaidd\nVerbau Cynradd yn Saesneg\nDerbyniadau Prifysgol Cedarville\nDyfyniadau Margaret Mead\nBywgraffiad Hans Christian Andersen\nPwysigrwydd Cyd-destun Hanesyddol mewn Dadansoddi a Dehongli\nDewch ar y Bwrdd gyda '90s-Themed Cruises\nA yw Amser yn Really?\n20 Digwyddiadau Llyfr Comig Dylai pob fan comics gael ei ddarllen\nActorion Nodweddion Arsyll Nodedig\n'Atrás' neu 'Back'?\nEwch i Fyd-y-Byd Fantasy Soccer


Rom 14 | CYM | STEP | Derbyniwch y bobl hynny sy'n ansicr ynglŷn â rhai pethau. Peidiwch eu beirniadu nhw a gwneud rheolau caeth am bethau sy'n fater o farn bersonol.\na Eseia 45:23 (LXX)\n5Dyma i chi enghraifft arall: Mae rhai pobl yn gweld un diwrnod yn wahanol i bob diwrnod arall, hynny ydy, yn gysegredig. Ond mae pobl eraill yn ystyried pob diwrnod yr un fath. Dylai pawb fod yn hollol siŵr o'i safbwynt. 6Mae'r rhai sy'n meddwl fod rhywbeth arbennig am un diwrnod, yn ceisio bod yn ffyddlon i'r Arglwydd. Mae'r rhai sy'n dewis bwyta cig eisiau cydnabod mai'r Arglwydd sy'n ei roi, trwy ddiolch i'r Arglwydd amdano. Ond mae'r rhai sy'n dewis peidio bwyta, hwythau hefyd, yn ceisio bod yn ffyddlon i'r Arglwydd, ac yn rhoi'r diolch i Dduw. 7Dŷn ni ddim yn byw i'r hunan nac yn marw i'r hunan. 8Wrth fyw ac wrth farw, dŷn ni eisiau bod yn ffyddlon i'r Arglwydd. Pobl Dduw ydyn ni tra byddwn ni byw a phan fyddwn ni farw. 9Dyna pam gwnaeth y Meseia farw a dod yn ôl yn fyw – i fod yn Arglwydd ar y rhai sydd wedi marw a'r rhai sy'n dal yn fyw.\n10Felly pam rwyt ti mor barod i feirniadu dy gyd-Gristnogion ac edrych i lawr arnyn nhw? Cofia y bydd rhaid i bob un ohonon ni sefyll o flaen llys barn Duw. 11Fel mae'r ysgrifau sanctaidd yn dweud:\na phob tafod yn rhoi clod i Dduw’” a\n13Felly gadewch i ni stopio beirniadu'n gilydd o hyn ymlaen. Yn lle hynny, gadewch i ni benderfynu peidio gwneud unrhyw beth fydd yn rhwystr i Gristion arall. 14Dw i fy hun, wrth ddilyn yr Arglwydd Iesu, yn credu'n gydwybodol fod yna ddim bwyd sy'n ‛aflan‛ ynddo'i hun. Ond os ydy rhywun yn meddwl fod rhyw fwyd yn ‛aflan‛, mae wir yn aflan i'r person hwnnw. 15Felly os wyt ti'n bwyta rhywbeth gan wybod ei fod yn broblem i Gristion arall, dwyt ti ddim yn dangos rhyw lawer o gariad. Paid gadael i dy arferion bwyta di wneud niwed i rywun arall wnaeth y Meseia farw drosto. 16A paid gadael i beth sy'n iawn yn dy olwg di wneud i bobl sydd ddim yn Gristnogion amharchu'r Meseia. 17Dim beth wyt ti'n ei fwyta a'i yfed sy'n dangos fod Duw'n teyrnasu yn dy fywyd di. Perthynas iawn gyda Duw sy'n cyfri, a'r heddwch dwfn a'r llawenydd mae'r Ysbryd Glân yn ei roi. 18Mae'r un sy'n dilyn y Meseia fel yma yn plesio Duw ac yn cael ei barchu gan bobl eraill.\n19Felly gadewch i ni wneud beth sy'n arwain i heddwch ac sy'n cryfhau pobl eraill. 20Peidiwch dinistrio gwaith da Duw er mwyn cael bwyta beth fynnwch chi. Mae pob bwyd yn iawn i'w fwyta, ond ddylech chi ddim bwyta rhywbeth os ydy e'n creu problemau i rywun arall. 21Mae'n well dewis peidio bwyta cig am unwaith, a pheidio yfed gwin, a pheidio gwneud unrhyw beth fyddai'n achosi i Gristion arall faglu. 22Beth bynnag rwyt yn ei gredu am hyn i gyd, cadwa hynny rhyngot ti a Duw. Mae bendith fawr i'r un sydd ddim yn ei gondemnio ei hun drwy fynnu gwneud beth mae e'n gredu sy'n iawn o hyd! 23Ond mae'r person sydd ddim yn siŵr beth sy'n iawn yn ei gondemnio ei hun wrth fwyta – am beidio gwneud beth mae'n gredu fyddai Duw am iddo'i wneud. Mae peidio gwneud beth dŷn ni'n gredu mae Duw am i ni ei wneud yn bechod.


Ym mis Mehefin 2015 'roeddwn yn falch iawn o dderbyn cadarnhâd i fod yn ymddiriedolwr ac aelod o Fwrdd Cartrefi Cymru.\nMae fy nghefndir mewn gwaith cymdeithasol ac addysg; gweithiais yn Adran Lothian a Gwasanaethau Cymdeithasol Southwark yn y ddau faes yna.\nGweithais ym myd gwaith cymdeithasol yn y cartref i gyn gleifion seiciatrig, bûm hefyd yn gweithio ym myd addysg sector galwedigaethol yn Yr Eidal.\nYn Southwark, un o fy aml dasgau oedd cynllunio a gweithredu cynlluniau gofal i ddod ag oedolion gydag anabledd dysgu yn ôl i'r gymuned wedi cyfnod mewn gofal i fyw bywyd annibynnol a rhannol annibynnol.\nYn ddiweddarch,bûm yn gweithio ym myd addysg rhyngwladol yn cyfarwyddo ysgolion iaith yn Hwngari yn ymgynghori ar addysg gyda chynlluniau mawr yn Asia Ganol ac Iran a sefydlu busnesau bach niferus trwy Asia Ganol i ddysgu Saesneg ac ysgrifennu a gwerthu gwerslyfrau a recriwtio myfyrwyr.\nHyd at dair blynedd yn ôl 'roeddwn yn Gyfarwyddwr Cynlluniau Arbennig a Chyfarwyddwr Rhanbarthol Grŵp Asiantaeth yn Asia Ganol a oedd yn un o'r cwmnїau addysgiadol rhyngwladol.\nRhoddodd fy ngwaith gyda'r cwmni hwn gyfle i mi weld,cymryd rhan a rhoi cymorth i newid y corff gyda'r rhan fwyaf o'r rheolaeth yn digwydd o hirbell.\nAr hyn o bryd, 'rydwyf yn Gadeirydd ar gwmni awdio a digwyddiadau a sefydlwyd yn ddiweddar yn Brighton sy'n cyd weithio efo cwmni addysg rhyngwladol sy'n tyfu'n sydyn.\nTeimlaf bod Cartrefi Cymru yn rhoi cyfle i mi ddychwelyd at angerdd gweithio efo oedolion sydd ag anabledd dysgu ac mae'n rhoi cyfle i mi wneud defnydd o'm gwybodaeth amrywiol a'm profiad yn y sectorau preifat a chyhoeddus .\nGwelaf Cartrefi Cymru fel y dyfodol yn nhermau ei safon gofal a pharch i'r bobl y mae'n eu cefnogi yn ogystal â'i agwedd agored at ddatblygiad adeiladol a dyngarol.


Angen peiriant newydd ar ganolfan ganser yn y gogledd - BBC Cymru Fyw\nAngen peiriant newydd ar ganolfan ganser yn y gogledd\nMae 'na rybudd y gallai rhestrau aros am driniaeth radiotherapi i drin canser gynyddu os na chaiff offer newydd ei brynu ar gyfer canolfan arbenigol yn y gogledd.\nMae angen £1.7m i brynu peiriant newydd yn lle hen un yng Nghanolfan Trin Canser Gogledd Cymru yn Ysbyty Glan Clwyd.\nCafodd Bwrdd Iechyd Betsi Cadwaladr wybod fod amseroedd aros am driniaeth radiotherapi yn "bryder difrifol".\nMae'r Bwrdd yn cyfarfod ddydd Mawrth i drafod y mater.\nMae swyddogion o'r bwrdd iechyd, gafodd ei roi dan fesurau arbennig gan Lywodraeth Cymru ym mis Mehefin, wedi cael gwybod bod nifer o elusennau wedi cytuno i ddarparu'r arian sydd ei angen er mwyn prynu peiriant.\nByddai'r offer yn galluogi'r ganolfan i ddefnyddio pedwar peiriant o'r un math, gan ddiwallu 90% o anghenion triniaeth radiotherapi cleifion yn y gogledd.\nSerch hynny, byddai angen i'r bwrdd hefyd ddod o hyd i £250,000 yn ychwanegol bobl blwyddyn, i dalu am staff ychwanegol.\nMewn adroddiad i aelodau o'r bwrdd iechyd mae Cyfarwyddwr Canolfan Trin Canser Gogledd Cymru, Damian Heron, yn rhybuddio: "Yr her sylweddol yw ein gallu i ddarparu triniaeth radiotherapi nawr sy'n cyd-fynd a thargedau Prydain."\nAr hyn o bryd, 14 diwrnod yw'r targed i drin cleifion sydd angen triniaeth radical i ddelio a'u canser.\nMae'r ganolfan yn cwrdd â'r nod 60% o'r amser o'i gymharu â 100% yn Abertawe a 96.5% yn Felindre, Caerdydd.\nDywedodd Mr Heron mai'r "unig ddewis realistig i wella'r perfformiad" ym Modelwyddan fyddai cael peiriant newydd, a sicrhau ei fod yn cael ei ddefnyddio i'w lawn botensial.\nYn y cyfamser, mae aelodau'r bwrdd wedi bod yn trafod sut i ddelio â darpariaeth meddygon teulu yn ardal Prestatyn yn Sir Ddinbych wedi i ddwy feddygfa lle oedd 20,000 o gleifion gyhoeddi eu bod yn cau.\nClywodd y bwrdd fod yna broblemau wrth geisio denu meddygon newydd.\nFe fydd y meddygfeydd yn rhoi'r gorau i'r gwasanaeth presennol ar 31 Mawrth, 2016.\nMae swyddogion y bwrdd trafod wedi rhoi gwybod i staff y meddygfeydd y bydd gofal iechyd yn parhau i gael ei ddarparu ym Mhrestatyn.\nDywedodd Simon Dean, prif weithredwr dros dro'r bwrdd iechyd, ei bod yn bwysig cyfathrebu gyda'r boblogaeth leol.\nCytunodd y bwrdd i edrych am wahanol opsiynau cyn rhoi gwybod i'r cyhoedd cyn gynted â phosib ynglŷn ag unrhyw benderfyniad.


Penwythnos Ail Ryfel Byd Talacre\nDewch i weld sut oedd Talacre yn ystod yr Ail Ryfel Byd wrth i’r pentref yng Ngogledd Cymru fynd yn ôl mewn amser i ailymweld â threftadaeth adeg y rhyfel ac archwilio pam oedd yn chwarae rôl mor bwysig yn yr ymateb milwrol.\nAr 27 a 28 Gorffennaf bydd Talacre yn cynnal amryw o arddangosfeydd o gerbydau milwrol ac ailberfformwyr, i arteffactau, cerddoriaeth fyw a gweithgareddau llawn hwyl i’r teulu cyfan, pob un yn helpu i greu'r teimlad o Dalacre yn y 1930au a'r 40au.\nRoedd Talacre yn lle hollol wahanol yn ystod yr Ail Ryfel Byd, gyda nifer o faciwîs yn dianc rhag bomiau Lerpwl i aros mewn cytiau syml a adeiladwyd yn y twyni neu hyd yn oed bysus neu hen gerbydau rheilffordd. Gwelwyd a chlywyd y rhyfel o’r awyr uwch eu pennau, gydag ymladd a golygfeydd o fomiau yn disgyn ar Lerpwl dros y dwr. Roedd y twyni ac ardaloedd y traeth yn cael eu defnyddio ar gyfer hyfforddiant Spitfire, ac mae gweddillion caerau tanddaearol a rhesi o byst llarwydd, wedi’u gosod yn wreiddiol i atal ymosodiad gan yr elyn, i’w gweld hyd heddiw.\nEr mwyn ail-fyw ysbryd unigryw’r lle, bydd Canolfan Gymunedol Talacre yn llawn arddangosfeydd ac arteffactau, yn amrywio o gaban faciwî wedi’i ail-greu i Sedd Peilot Spitfire dilys. Gallwch ddefnyddio clustffonau rhith-wirionedd i gael y teimlad o Frwydr Prydain. Bydd y ffilm CGI newydd (delwedd a grëwyd ar gyfrifiadur) yn eich helpu i ddychmygu'r hyfforddiant Spitfire uwchben a gallwch weld y ffilm wedi’i chynhyrchu gyda disgyblion o Ysgol Gronant, yn dangos sut oedd bywyd i blant yn byw yn nryswch Talacre yn ystod y rhyfel.\nYn yr awyr agored yr uchafbwynt yw atgynhyrchiad o awyren eiconig yr Ail Ryfel Byd Spitfire a Pheiriant Meteor Myrddin. Bydd Gwarchodlu Cartref Swydd Gaer wedi’i leoli ger maes parcio'r traeth, ynghyd â blwch amddiffyn maint llawn. Bydd yna hefyd gaer ARP a nifer o gerbydau milwrol yn cael eu harddangos. Bydd yna gyfle i ymuno â’r cloddio archeolegol o amgylch safle rhai o’r hen gabannau hefyd.\nGallwch ddarganfod hanes Ail Ryfel Byd y twyni a’r traeth drwy gasglu taflen neu lawrlwytho’r ap llwybr digidol newydd.\nMae yna ddigon i’r teulu cyfan, gwisgo dillad o’r cyfnod, chwarae gemau traddodiadol, neu ymuno ag ymarfer dril gyda ‘Rhingyll Baglin’ ac ymgymryd â’i hyfforddiant ar gyfer darpar beilotiaid!\nMae yna gerddoriaeth hefyd gyda chanwr a sacsaffonydd yn perfformio caneuon yr Ail Ryfel Byd yn y Point Bar yn ystod y penwythnos a’r Rhingyll Baglin a’i deulu yn canu caneuon poblogaidd o’r cyfnod ar fore Sadwrn yn y Ganolfan Gymunedol.\nBeth am ddod mewn gwisg cyfnod i ychwanegu at yr awyrgylch?\nMae’r digwyddiad hwn yn uchafbwynt prosiect ‘Talacre Ddoe a Heddiw’, a gaiff ei arwain gan Wasanaeth Cefn Gwlad Sir y Fflint, a’i ariannu gan Gronfa Treftadaeth y Loteri Genedlaethol, Cronfa Cyfamod y Lluoedd Arfog, Dysgu yn yr Awyr Agored Cymru a Cadwyn Clwyd. Bydd yn cael ei gynnal rhwng 10am-4pm bob dydd.\nI gael mwy o wybodaeth am y penwythnos chwiliwch am 'Benwythnos yr Ail Ryfel Byd' ar Facebook.


Un o raddedigion Astudiaethau Canoloesol yn parhau â’i astudiaethau yn Llambed er mwyn mynd yn Offeiriad. – Clonc360\nUn o raddedigion Astudiaethau Canoloesol yn parhau â’i astudiaethau yn Llambed er mwyn mynd yn Offeiriad.\nSyrthio mewn cariad â’r campws a oedd wedi’i leoli yng nghefn gwlad Gorllewin Cymru.\nMae un o raddedigion BA Astudiaethau Canoloesol o Brifysgol Cymru Y Drindod Dewi Sant wedi penderfynu parhau â’i astudiaethau yn Llambed ar ôl graddio er mwyn dod yn Offeiriad.\nGraddiodd Paul Blackham o Lannau Mersi â BA mewn Astudiaethau Canoloesol. Bu gan Paul ddiddordeb erioed mewn hanes. Dair blynedd yn ôl, penderfynodd ei fod am astudio yn Llanbedr Pont Steffan, am iddo syrthio mewn cariad â’r campws a oedd wedi’i leoli yng nghefn gwlad Gorllewin Cymru. Apeliodd yr adran Ganoloesol yn Llambed hefyd at Paul gan iddo gael yr argraff o’r cychwyn cyntaf fod ei ddarlithwyr yn dangos angerdd go iawn, ac roeddent yn gallu gwneud pobl yn gyffrous am y pwnc.\nPan ddechreuodd Paul ei astudiaethau yn Llambed, roedd y brwdfrydedd yn yr adran yn heintus. Roedd pob un o’r athrawon a’r darlithwyr yn gynorthwyol yn ôl Paul, a phe bai’r myfyrwyr yn dangos diddordeb neu awch am y pwnc, byddai’r darlithwyr yn mynd allan o’u ffordd i sicrhau bod myfyrwyr yn cael yr adnoddau cywir ac yn eu rhoi nhw ar ben ffordd, a oedd yn gwneud yr adran yn unigryw iawn mewn sawl ffordd.\nMeddai Paul: “Y gallu i fynd i’r afael â rhai testunau canoloesol gwreiddiol… gallech chi ymgodymu’n iawn â meddwl, bywyd yr Oesoedd Canol a phethau felly. Mae’r llawysgrifau sydd ganddyn nhw yn y llyfrgell a’r archif, dyna’r rhai rydych chi’n eu gweld ar Wikipedia ac ar raglenni dogfen a phethau tebyg, ac roeddwn i’n rhyfeddu… mae’r llyfrau hyn yn fy nwylo… anhygoel!”\nMae Paul wedi sylwi ar ddatblygiad enfawr ynddo’i hun dros y tair blynedd ddiwethaf, ac yn ei farn ef mae hyn wedi ei adlewyrchu yn ei raddau. “Pan ddechreuais i, doedd gen i ddim syniad y byddwn i’n cael graddau fel hyn. Rwy’n sôn am rai dros y flwyddyn ddiwethaf, rwy wedi bod yn cael dros 80… Fyddwn i erioed wedi breuddwydio am hynny yn fy mlwyddyn gyntaf, oherwydd doeddwn i ddim yn llwyddo bob tro i gael dros 60. Gallwch chi weld gwelliant a does dim lle gyda fi i gwyno!”\nMae wedi bod yn flwyddyn wahanol i fyfyrwyr oherwydd Covid, ond mae lefel y gefnogaeth i fyfyrwyr wedi bod yn eithriadol. Mae Paul yn hoffi bod ar ei ben ei hun, felly mae’n cyfaddef efallai iddi fod yn haws iddo nag eraill, ond gwnaeth y darlithwyr eu gorau glas i helpu i gyflwyno’r myfyrwyr yn raddol i addysgu ar-lein.\nMae Llambed yn sicr wedi gadael ei ôl ar Paul, gan ei fod wedi penderfynu dychwelyd i’r campws y flwyddyn nesaf i astudio gradd Meistr mewn Diwinyddiaeth, a gobeithio dilyn ôl troed ei dad drwy gael ei ordeinio naill ai’n Offeiriad neu’n fynach. Mae’r cwrs wedi apelio at Paul gan ei fod yn debyg i’r adran ganoloesol, lle rydych chi’n twrio’n ddwfn i bynciau.\nDywedodd Dr Timothy Baylor, Darlithydd Crefydd a Diwinyddiaeth: “Mae Paul yn fyfyriwr arbennig. Dyma’r union fath o fyfyriwr yr ydym yn annog i barhau i astudio diwinyddiaeth yn Llambed; un sy’n cyfuno chwilfrydedd â bod yn fyfyriol, gydag ymrwymiad llawn i Grist. Rwy’n hyderus y bydd gwaith Paul fel gweinidog yn gwneud gwahaniaeth, a bydd pob aelod o’r Brifysgol hon yn medru ymfalchïo yn ei wasanaeth.”\nMae Paul yn teimlo’n ddyledus i’r Brifysgol, gan ei fod yn teimlo bod y cwrs Astudiaethau Canoloesol wedi rhoi cyfle iddo ddefnyddio ei radd i ddysgu am hanes Cristnogaeth gynnar i’w baratoi ar gyfer gyrfa’n offeiriad. Mae hefyd yn ddiolchgar am y cyfle i gael rôl Sacristan yn ystod ei gyfnod yn y Brifysgol, yn ogystal â gallu arwain y foreol a’r hwyrol weddi yng nghapel y Brifysgol. Ychwanegodd Paul: “Rwy’n credu mai astudio yn Llambed yw’r profiad gorau o addysg bellach i rywun sy’n gobeithio cymryd urddau sanctaidd. Rydych chi’n cael eich herio, rydych chi hefyd yn cael eich annog, cewch chi gymuned y capel, mae digon o hanes Cristnogol yma!”


Ysgol Uwchradd Y Drenewydd - Powys\nYsgol Uwchradd Y Drenewydd\nMae'r cyngor wedi cadarnhau y bydd tîm o uwch-swyddogion addysg a chynghorwyr arbennig yn gweithio gydag ysgol uwchradd ym Mhowys yn dilyn arolwg Estyn siomedig.\nBydd ymgynghorwyr her o ERW, y consortium addysg ranbarthol, yn ymuno â swyddogion o Gyngor Sir Powys i gefnogi Ysgol Uwchradd Y Drenewydd ar ôl i Estyn roi'r ysgol mewn 'mesurau arbennig' yn dilyn arolwg diweddar.\nDywedodd Aelod y Cabinet ar faterion Addysg, y Cynghorydd Myfanwy Alexander: "Mae'r newyddion hyn yn siomedig ond nid yn annisgwyl. Mae'r tîm rheoli newydd yn Ysgol Uwchradd Y Drenewydd yn gwybod y camau y mae rhaid iddynt eu cymryd i sicrhau bod yr ysgol yn gwella'n gyflym. Bydd yr awdurdod yn rhoi'r holl gefnogaeth sydd ei hangen ar yr ysgol yn ystod eu taith wella."\nMae'r pennaeth, y staff a'r bwrdd llywodraethu wedi derbyn yr adroddiad a'i argymhellion. Bydd yn sail i gynllun gweithredu manwl i fynd i'r afael â'r meysydd allweddol y mae angen eu gwella.\nBydd swyddogion yn gweithio gyda'r ysgol a'i chorff llywodraethu i ganfod rhesymau am ganlyniad yr arolwg ac yn cydweithio i gyflawni gwelliannau sylweddol a buan.\nDywedodd Cadeirydd corff llywodraethu'r ysgol, Mr Peter Hough; "Mae'r adroddiad yn dangos yn glir nad ydym wedi gwneud cynnydd digonol ers yr arolwg gwreiddiol yn 2015. Mae'r pennaeth newydd, a ddechreuodd yn ei swydd ym mis Medi, yn cydnabod bod angen newid sylweddol. Fel mae Estyn yn dweud yn ei adroddiad, "mae e wedi dechrau cyflwyno cyfres o strategaethau addas i fynd i'r afael â meysydd pwysig y mae angen eu gwella'. Mae gennym lawer i'w wneud ac mae pawb sydd yn rhan o'r ysgol yn benderfynol o wneud y newidiadau i sicrhau ein bod yn symud allan o fesurau arbennig cyn gynted ag y bo modd."


Athroniaeth Crefydd: Cyflwyniad - Cyrsiau rhan amser i oedolion - Prifysgol Caerdydd\nAllwn ni brofi bod Duw'n bodoli drwy ddulliau deallusol?\nYdy ffenomenau rydyn ni'n eu ‘profi fel Duw' yn cyfrif fel tystiolaeth ar gyfer cred mewn Bod Uwch? Yn ogystal ag ystyried cwestiynau fel y rhain, mae’r cwrs hefyd yn archwilio sut mae athronwyr wedi ymateb i’r honiad fod 'Duw yn dda' a'r her i’r honiad hwnnw a godir gan fodolaeth dioddefaint.\nBydd y dadleuon a drafodir yn deillio'n bennaf o'r traddodiad athronyddol Gorllewinol; fodd bynnag, cyfeirir at safbwyntiau traddodiadau nad ydynt yn rhai Gorllewinol, fel Bwdhaeth, trwy gydol y cwrs. Nid oes angen unrhyw brofiad blaenorol o athroniaeth neu astudiaethau crefyddol.\nCyflwyniad i athroniaeth crefydd\nY ddadl gosmolegol\nY ddadl dyluniad\nY ddadl o brofiad crefyddol\nBwdhaeth, Islam a Christnogaeth\nBydd myfyrwyr yn cwblhau portffolio ysgrifennu a all fod ar ffurf beirniadaethau byr o'r testunau, adolygiadau, dadansoddiadau byr o ddamcaniaethau athronyddol, traethawd a/neu unrhyw elfennau priodol eraill. Bydd tua 1,500 o eiriau yn y portffolio.\nMae’n bosibl y bydd y testunau canlynol yn ddefnyddiol i fyfyrwyr fel darllen cefndirol ond darperir rhestr ddarllen lawn ar ddechrau’r cwrs.\nClack, Beverley, a Brian Clack, The Philosophy of Religion: A Critical Introduction, 2nd edn (Polity, 2008)\nNagel, Thomas, What Does It All Mean? A Very Short Introduction to Philosophy (Gwasg Prifysgol Rhydychen, 1987)


Adref / Pethau i’w Gwneud / Mynediad i Bawb / Cadeiriau Olwyn y Traethau\nMae cadeiriau olwyn y traethau yn gwella mynediad i draethau arobryn Sir Benfro\nArchebwch Gadair Olwyn ar gyfer y Traeth ar-lein\nNeu ffoniwch 07813 548 157\nCynllunnir a chynhyrchir cadeiriau olwyn y traethau Awdurdod y Parc Cenedlaethol yn arbennig i’w defnyddio ar draethau tywod.\nMaen nhw ar gael i’w hurio mewn nifer o fannau yn y Parc Cenedlaethol, gan alluogi pobol i gael mynediad i rai o’n traethau godidocaf. Cyfeiriwch at ein rhestr o Draethau â Mynediad Hwylus wrth gynllunio eich ymweliad.\nBle cewch hyd i gadeiriau olwyn y traethau\nNODWCH: Ni fydd rhai cadeiriau olwyn y traethau ar gael nes ceir rhybudd pellach. Rydym yn gweithio’n galed i gael mwy o gadeiriau olwyn y traeth ar gael ar gyfer haf 2021. Rydym yn gwerthfawrogi pa mor werthfawr ydyn nhw ac yn gwerthfawrogi eich cefnogaeth a’ch amynedd. Ymddiheuriadau am unrhyw anghyfleustra.\n***Gofalwch fod yr offer symudedd yn addas cyn ei ddefnyddio***\nDarllenwch Fwy on Canllawiau Diogelwch Offer Symudedd\nMae’r benthyciwr yn cytuno:\nDarllenwch Fwy on Cytundeb Benthyca Offer Symudedd\nDefnyddiwch y deunydd glanhau sydd ar gael i lanhau’r holl fannau cyffwrdd cyn defnyddio’r gadair olwyn ac ar ôl ei defnyddio. Gofynnir i chi...\nDarllenwch Fwy on Cyfarwyddiadau Glanhau Cadeiriau Olwyn y Traethau\nDarllenwch Fwy on Rhoddion


Porthmadog; Rheilffyrdd, Llyn Mair a Bwyd Cymreig – Diwrnod allan ar yr 360 Eryri: Rhan 6\nChwilio am bethau i’w gwneud ym Mhorthmadog? Mae rhan chwech o’n taith o amgylch yr Eryri 360 yn cynnwys taith heulog heb blant ar Rheilffyrdd Ffestiniog ac Eryri o Borthmadog hyd at Dan y Bwlch, gyda thaith gerdded fer i Lyn Mair gerllaw rhwng siwrneiau ac al-fresco yr un mor heulog cinio yn yr Oakeley Arms ym Maentwrog.\nRoedd y tywydd yn bendant ar ein hochr ni ar gyfer yr un hon…\nRheilffyrdd Ffestiniog ac Eryri (Porthmadog i Tan y Bwlch)\nHyd – 4 awr\nSut i’w gyrraedd – O’r A55 (i’r gorllewin o ‘Eastbound’) dilynwch yr arwyddion ar gyfer yr A487, yna arwyddion ar gyfer Porthmadog\nGwefan – festrail.co.uk\nGyda’r bechgyn bellach yn ôl yn yr ysgol, gwnaethom neidio ar y cyfle i roi cynnig ar ran o’r 360 Eryri heb y plant (er bod yr rhan hon yr un mor addas i deuluoedd ag y mae i gyplau).\nWedi cyrraedd Porthmadog gyda rhywfaint o amser i’w sbario cyn ein hymadawiad, gwnaethom barcio yn y maes parcio talu ac arddangos mawr yng nghanol y dref a mynd am dro i fyny’r stryd fawr i godi coffi a chacen i fynd gyda ni ar ein taith.\nAr ôl i ni gyrraedd yr orsaf, roedd y mesurau COVID-19 ar waith yn dda gydag ardal gofrestru yn yr awyr agored a staff cyfeillgar iawn yn mynd â ni i’n rhan o’r trên. Ar y trên, mae lleoedd yn cael eu gwerthu fesul cerbyd gyda phob un wedi gwahanu’n dda, ond yn dal i gynnig golygfeydd godidog o bob ochr.\nMae’r daith yn cynnwys taith 45 munud ar y trên o Borthmadog i’r orsaf fach yn Tan y Bwlch. Gyda’r tywydd ar ein hochr ni, mae’n rhaid mai hon yw’r darn harddaf o’r rheilffordd gul yn y DU. Ar ein taith aethom dros y Cob enwog, gan gynnig golygfeydd o fynyddoedd mor eiconig â’r Wyddfa, Siabod, a Cnicht ar un ochr, a’r aber syfrdanol ar yr ochr arall. Yna mae’r rheilffordd yn codi uwchben Afon Glaslyn ac yn mentro i mewn trwy Minffordd a Penrhyndeudraeth cyn cyrraedd ei chyrchfan hardd, yn swatio yn y coedwigoedd uwchben Plas Tan y Bwlch.\nGyda egwyl o awr yn Tan y Bwlch, fe wnaethon ni benderfynu bachu diodydd poeth o gaffi’r orsaf cyn mynd ar un o’r nifer o deithiau cerdded ger yr orsaf.\nAr ddiwrnod fel hwn, dim ond un lle yr oeddem am ymweld ag ef: Llyn Mair. Mae’r berl cudd hon o lyn, dim ond taith gerdded 10 munud i lawr yr allt o’r orsaf ac mae’n lle perffaith ar gyfer picnic yn yr heulwen ac mae ganddo hefyd lwybr wedi’i drefnu’n dda o amgylch ei lannau. Mae’r holl brofiad hwn yn ‘rhaid ei wneud’ go iawn tra bo’r trên yn aros yn Tan y Bwlch!\nA chyda hynny, roedd hi’n bryd mynd yn ôl i’n cerbyd. Roedd mynd yn ôl yr un ffordd yn bleser – nid yw gweld y golygfeydd syfrdanol hyn eto yn mynd yn hen ac mae’r daith yn ôl ar draws y cob, gyda mewnwelediad Porthmadog, yn un o’r eiliadau gwirioneddol gofiadwy hynny ar yr 360 Eryri.\nThe Oakeley Arms, Maentwrog\nHyd – Cymerwch eich amser!\nSut i’w gyrraedd – A487 o Porthmadog\nGwefan – oakeleyarms.co.uk\nAr ôl bore o gyffro ac archwilio’r hyn sydd gan y rheilffordd i’w gynnig, roedd yn bendant yn amser stopio am rywbeth i’w fwyta. A beth well ar ddiwrnod hyfryd o heulog, na rhywle gyda dewis gwych o gin a chwrw casgen, bwydlen yn llawn amrywiaeth, a seddi y tu allan mewn lleoliad gwych. Yn ffodus i ni, dim ond 10 munud ymlaen o Borthmadog, ticiodd yr Oakeley Arms ym Maentwrog yr holl flychau hynny a mwy!\nWedi’i leoli’n uniongyrchol ar yr A487, mae’r Oakeley Arms yn adeilad rhestredig Gradd Dau o’r 16eg Ganrif ac yn rhan o ystâd Oakeley – un o’r teuluoedd hanesyddol yr ardaloedd lleol.\nAr ôl cyrraedd yr Oakeley, cawsom ein cyfarch a’n gwasanaethu gan y perchennog, Ann Marie. Roedd ei hymarweddiad siriol yn heintus ac roedd ei hangerdd dros gadw’r iaith a’r diwylliant Cymraeg yn fyw yn amlwg o amgylch yr adeilad hanesyddol hardd hwn. Ar ôl trafodaeth am y cynnig diddorol ‘Mystery Gin’, fe aethon ni â’n diodydd y tu allan a chymryd yr haul a’r golygfeydd yr un mor drawiadol i mewn.\nUnwaith eto, mae’r Oakeley yn fusnes arall ar Eryri 360 sy’n cymryd rhagofalon COVID-19 o ddifrif ac yn dod o hyd i ffyrdd arloesol o wneud y profiad yn hawdd i ymwelwyr. Mae gan bob bwrdd y tu allan god QR arno, mae sganio hwn yn dod â dewislen Oakeley’s i fyny. O hyn, rydych chi’n archebu’ch bwyd ac mae wedi dod at eich bwrdd mewn dim o dro! Hawdd iawn!\nOnd yn ôl at y fwydlen … rhwng hwn a’r bwrdd arbennig, fe gawson ni drafferth dewis – roedd popeth yn swnio mor anhygoel. Yn y diwedd, fe wnaethon ni ddewis dau opsiwn gwahanol iawn – byrgyr fegan gyda sglodion tenau, a’r bwystfil sef y byrgyr Oakeley, a oedd yn cynnwys byrgyr cig eidion, cig moch, winwns wedi’i garameleiddio, caws myglyd, tomato, a letys. O, a sglodion trwchus, oherwydd nid yw fy ngŵr yn stopio ar yr byrgyr mwyaf yn unig!\nWrth gwrs, fe wnaethon ni orffen gyda phwdinau, byddai wedi bod yn anghwrtais i beidio! Cacen cyffug siocled a waffl Gwlad Belg, y ddau gyda hufen iâ, a’r ddau hanfodol ar unrhyw fwydlen yn ein barn ni.\nYn fuan ar ôl gorffen ein pwdinau roedd hi’n amser mynd adref, ond gyda lleoliad fel hwn, gyda chymaint i’w gynnig, rydyn ni wir yn argymell cymryd eich amser a mwynhau awyrgylch hamddenol y dafarn a’r gwesty unigryw hwn, mae ganddyn nhw hyd yn oed nifer yr ystafelloedd, sy’n golygu ei fod yn ganolfan berffaith i fynd ar Zip World, Llechwedd a Blaenau Ffestiniog ymhellach i fyny’r ffordd.\nAm brisiau pob atyniad a chost cinio gweler gwefannau unigol:


'Mae angen gwelliannau mewn gwiriadau ar ddata ar gyfer cyfraniadau cyllideb aelod-wladwriaethau,' dywed archwilwyr yr UE - Gohebydd yr UE\n'Mae angen gwelliannau mewn gwiriadau ar ddata ar gyfer cyfraniadau cyllideb aelod-wladwriaethau,' meddai archwilwyr yr UE\nRhagfyr 10, 2013\nMae adroddiad a gyhoeddwyd heddiw (10 Rhagfyr) gan Lys Archwilwyr Ewrop (ECA) yn galw ar y Comisiwn i ganolbwyntio ei wiriadau ar brif gydrannau Incwm Cenedlaethol Gros (GNI) a ddarperir gan aelod-wladwriaethau ac ar y rhai lle mae risg y bydd yr ansawdd. gall y data fod yn is. Byddai'r argymhellion yn yr adroddiad yn helpu i sicrhau bod cyfraniadau'r aelod-wladwriaethau i gyllideb yr UE yn cael eu cyfrif yn gywir a'u seilio'n deg. Byddai hefyd yn gwella effeithiolrwydd gwaith y Comisiwn. Mae'r Comisiwn wedi derbyn yr angen i weithredu.\nAriennir cyllideb yr UE o'i adnoddau ei hun a refeniw arall, y mae'r refeniw sy'n deillio o ffynhonnell GNI yr aelod-wladwriaethau wedi cynyddu o oddeutu 50% o'r gyllideb yn 2002 (€ 46 biliwn) i 70% yn 2012 (€ 98bn).\nAdnoddau eu hunain sy'n seiliedig ar GNI yw'r ffynhonnell refeniw sy'n cydbwyso cyllideb yr UE. Effaith unrhyw orddatganiad (neu danddatganiad) GNI ar gyfer aelod-wladwriaeth benodol yw lleihau (neu gynyddu) cyfraniadau priodol yr aelod-wladwriaethau eraill.\n“Efallai y byddai rhywun yn disgwyl y byddai dilysiad y Comisiwn yn sicrhau ansawdd data GNI yr aelod-wladwriaethau. Fodd bynnag, daw'r Llys i'r casgliad nad oedd gwaith dilysu wedi'i strwythuro a'i ganolbwyntio'n ddigonol, "meddai Milan Martin CVIKL, yr aelod ECA sy'n gyfrifol am yr adroddiad." Er i ni ddod o hyd i achosion o ddiffyg cydymffurfio a diffyg ansawdd yn y cylch gwirio archwiliedig, yr effeithiolrwydd mae gwaith y Comisiwn yn y cylch nesaf ar ôl mis Medi 2015 yn debygol o gael ei wella trwy weithredu ein hargymhellion. ”\nArchwiliodd yr archwiliad effeithiolrwydd dilysiad y Comisiwn o ddata GNI mewn perthynas â'r blynyddoedd 2002 i 2007 a ddefnyddiwyd ar gyfer ei adnoddau ei hun, a ddaeth yn derfynol yn 2012. Mae'r meini prawf archwilio a ddefnyddir ar gyfer asesu perfformiad y Comisiwn yn seiliedig ar set o arferion gwirio da a luniwyd gan yr ECA gan ystyried rheolau'r UE ac egwyddorion rheolaeth fewnol berthnasol.\nDaeth yr ECA i'r casgliad nad oedd y Comisiwn wedi cynllunio a blaenoriaethu ei waith mewn ffordd briodol, nad oedd yn defnyddio dull cyson wrth gyflawni ei wiriadau mewn aelod-wladwriaethau, ac nad oedd yn gwneud digon o waith ar lefel y wladwriaeth nember. At hynny, ni adroddwyd yn ddigonol ar y gwiriadau\nPynciau cysylltiedig:cylch gwirio wedi'i archwilioACELlys Archwilwyr Ewropcynnwysllawn-ddelweddGNIIncwm Cenedlaethol GrosMilan Martinansawdd y data\nAgor y Cyfarfod Llawn: Teyrngedau i Nelson Mandela a dioddefwyr cwymp to Latfieg\nEU-Azerbaijan: 'Parodrwydd i wella cydweithredu ar bob lefel'\nYn rhy aml mae'n rhaid i drethdalwyr Ewropeaidd dalu yn lle llygryddion\nCymorth yr UE i gynhyrchwyr llaeth ar ôl gwaharddiad mewnforio Rwseg heb ei dargedu'n ddigon da\nNid yw gwariant amaethyddol yr UE wedi gwneud ffermio yn fwy cyfeillgar i'r hinsawdd\nMae archwilwyr yr UE yn ymchwilio i amddiffyn hawliau teithwyr awyr yn ystod argyfwng COVID-19\nRwsiaOriau 9 yn ôl\nBusnesOriau 15 yn ôl\nTaiwanOriau 18 yn ôl


Darlithydd ym Mangor yn cyfeilio ar ymgyrch hysbysebu Cwpan y Byd McDonald’s – Newyddion a Digwyddiadau, Prifysgol Bangor\nDarlithydd ym Mangor yn cyfeilio ar ymgyrch hysbysebu Cwpan y Byd McDonald’s\nOwain Llwyd yn canu'r piano tryloyw ym Mhrag.Gellir clywed darlithydd cyfansoddi ym Mhrifysgol Bangor yn canu’r piano ar ymgyrch hysbysebu Cwpan y Byd McDonald’s ar y we, ac mae wedi cael ei wylio dros bum miliwn o weithiau ar YouTube yn barod.\nDrwy ei gysylltiadau, cafodd Owain Llwyd, sy'n ddarlithydd Coleg Cymraeg Cenedlaethol ym Mhrifysgol Bangor, y cyfle i weithio fel pianydd sesiwn i’r hysbyseb yn Stiwdio Air Edel, Llundain.\nBu Owain yn canu’r piano ar ail-recordiad o gân o’r 1940au, 'Oh By Jingo', ac a recordiwyd yn fyw gan ddefnyddio meicroffonau o’r cyfnod hwnnw.\n"Roedd cymryd rhan yn y sesiwn recordio McDonald’s yn llawer o hwyl, ac mae'r hysbyseb yn wych! Fel un sy’n cyfansoddi ar gyfer ffilm a theledu, roedd yn gyfle gwych i mi fedru cyfuno fy nghyfansoddi a darlithio gyda gweithio â cherddorion a cherddorfeydd yn y stiwdio recordio. Mae’r profiadau hyn yn bwydo i mewn i’w gilydd, gan sicrhau fy mod yn cyfansoddi’r math o gerddoriaeth y mae pobl eisiau ei chlywed a rhannu’r ddealltwriaeth honno gyda chyfansoddwyr a cherddorion y dyfodol yn yr Ysgol Cerddoriaeth ym Mhrifysgol Bangor."\nMae’r hysbyseb yn dilyn hynt pêl-droed sy’n teithio o amgylch Rio de Janeiro wrth i bobl o bob oedran wneud gwahanol gampau gyda’r bêl cyn ei chicio ymlaen. Mae’r gerddoriaeth yn cyd-fynd â’r naws dathlu llawn hwyl.\nNid dyma’r tro cyntaf i Owain gamu i faes recordio hysbysebion, oherwydd yn ddiweddar bu’n canu’r piano a ‘dyblu’ fel dwylo’r actor Jan Ctvrtnik yn hysbyseb diweddaraf y gwneuthurwyr ffônau symudol, Huawei.\nTreuliodd Owain wythnos ym Mhrâg ar gyfer y recordiad hwnnw a wnaed mewn hangar awyrennau. Bu Owain yn canu piano 'tryloyw' gwerth dros £100K oedd â’i swyddog diogelwch ei hun. Cyfansoddwyd y gerddoriaeth fachog gan y cyfansoddwr llwyddiannus o Brydain, Tom Player, y bydd Owain yn cydweithio gydag ef yn rheolaidd.\nBu Owain yn gweithio gyda Tom hefyd ar y gân lwyddiannus ‘Only You’ gan y band Yazoo ar gyfer hysbyseb Nadolig TK Maxx.\nBydd Owain yn cyfansoddi cerddoriaeth ar gyfer nifer o brojectau i’r cyfryngau yn ystod yr haf, mae hefyd yn cyfarwyddo gweithdai cyfansoddi ar y cyd â Chanolfan Celfyddydau ac Arloesi Pontio ym Mhrifysgol Bangor ac yn trefnu sioe gerdd. Mae’n gwneud trefniannau ar gyfer pedair cân gan Casi Wyn ar gyfer Proms yn y Parc gan Gerddorfa Genedlaethol Cymru y BBC, a gynhelir ym Mharc Singleton, Abertawe, ar 13 Medi. Caiff y perfformiad ei ddarlledu'n fyw ar BBC4 a bydd yn rhan o 'Noson Olaf y Proms’ y BBC o’r Royal Albert Hall.\nMae Owain hefyd wedi cynhyrchu CD o gyfansoddiadau addas i'w defnyddio gan y cyfryngau. Mae ei waith wedi cael ei ddarlledu ym mhob rhan o’r byd mewn rhaglenni yn cynnwys 'BBC America', 'BBC yn y DU,' 'Sky', 'Channel 4,' 'ITV', 'Fox' ac ar raglenni megis 'The X-Factor,' 'Top Gear, ' US Open, '' Eurosport ' a 'Big Brother ' a llawer mwy.\nGraddiodd Owain, sy'n enedigol o Lyn Dyfrdwy, o Brifysgol Bangor a hefyd enillodd ei ddoethuriaeth yn Adran Gerddoriaeth y Brifysgol.


Wythnos Brofi Ewrop – Fast Track Cardiff\nWythnos Brofi Ewrop\nAr gyfer Wythnos Brofi Ewrop, mae Fast Track Caerdydd a’r Fro yn lansio ei hymgyrch ‘Ydych chi’n Gwybod?’ gyda’r nod o gynyddu profion HIV yng Nghymru a chodi ymwybyddiaeth o’r ffeithiau am HIV i ddileu stigma.\nGWYBODAETH AM WYTHNOS BROFI\nMae Wythnos Brofi Ewrop yn ymgyrch chwe-misol sy’n annog grwpiau partner mewn sefydliadau cymunedol, gofal iechyd a pholisi ledled Ewrop i uno am wythnos ddwywaith y flwyddyn i gynyddu ymdrechion profi a hyrwyddo ymwybyddiaeth o ran manteision profi cynharach ar gyfer hepatitis a HIV. Mae’r fenter hon, a ddechreuwyd yn 2013, wedi tyfu i fod yn ddigwyddiad a gydnabyddir yn eang gyda channoedd o sefydliadau’n cymryd rhan bob blwyddyn. Gall eich sefydliad gofrestru’n swyddogol i gymryd rhan yn Wythnos Profi Ewrop yma.\nWYTHNOS BROFI YNG NGHYMRU\nGwyddom fod gan Gymru gyfradd uwch o stigma HIV a diagnosis HIV hwyr na llawer o’r DU. Gwyddom hefyd fod y pecyn profi post sydd newydd ei gyflwyno yn cynyddu ffigurau profi yn sgil y pandemig COVID-19; ac mae gennym gyfle i ddangos yr effaith y mae hyn wedi’i chael ac annog mwy o bobl i gael prawf.\nGwyddom fod gwybodaeth anghywir neu gamsyniadau yn chwarae rhan fawr mewn stigma HIV a gallan nhw fod yn rhwystr i gael prawf. Yn ystod yr Wythnos Brofi yma, rydym yn annog pobl i gwestiynu eu dealltwriaeth o’r ffeithiau er mwyn eu haddysgu a’u hysbysu am y cymorth sydd ar gael.\nGallwch ddarllen mwy am HIV yng Nghymru yn ein hadroddiad yma.\nYn ystod yr Wythnos Brofi byddwn yn lansio ein hymgyrch ‘Ydych chi’n Gwybod?’ fel ffordd o ofyn i bobl a ydynt yn gwybod eu statws HIV ac a ydynt yn gwybod ffaith am HIV.\nGallwch lawrlwytho ein matrics negeseuon llawn a’n hasedau yma.\nByddwn yn postio ar Facebook, Twitter ac Instagram ac rydym yn annog sefydliadau ledled Cymru i gymryd rhan. Os ydych yn cynrychioli sefydliad o’r fath gallwch lawrlwytho ein brîff ymgyrchu yma.\n· Gwybod eich statws HIV yw’r cam cyntaf tuag at amddiffyn eich hun ac eraill. Byddwch yn falch i wybod eich un chi.\n· Dydy profion HIV yng Nghymru erioed wedi bod yn haws. Archebwch eich pecyn prawf post cyfrinachol am ddim heddiw yn bit.ly/HIVWales\n· Gall unrhyw un gael HIV. Nid yw wedi’i gyfyngu i unrhyw un rhywioldeb, hil, crefydd na rhywedd. Mae gan bob un ohonom gyfrifoldeb os ydym wedi cael rhyw i gael ein profi a gwybod ein statws.\n· Gall diagnosis hwyr achosi niwed parhaol i’ch iechyd ac mae’n cynyddu’r risg o drosglwyddo HIV i eraill o ganlyniad i beidio â gwybod eich statws. Peidiwch ag aros i gael prawf.\n· Gyda thriniaeth HIV fodern gallwch fyw mor hir ag unrhyw un arall, ond ni allwch gael eich trin os nad ydych yn gwybod eich statws.\n· Os ydych yn cael rhyw, nawr mae yna driniaeth (PrEP) fydd yn eich atal rhag cael HIV ac sydd bellach ar gael yn eang o glinigau iechyd rhywiol ledled Cymru.\nGobeithiwn y gallwch ymuno â ni i godi ymwybyddiaeth o brofion HIV a helpu i chwalu’r rhwystrau sy’n atal pobl rhag cael gafael ar wasanaethau hanfodol. Diolch.


Y gyflwynwraig radio Magi Dodd wedi marw'n 44 oed | NS4C | Newyddion S4C\nY gyflwynwraig radio Magi Dodd wedi marw'n 44 oed\nMae'r gyflwynraig radio a'r cynhyrchydd radio Magi Dodd, oedd yn lais cyfarwydd ar wasanaeth radio'r BBC yng Nghymru, wedi marw yn 44 oed.\nYn wreiddiol o Bontypridd, fe fynychodd Ysgol Gyfun Rhydfelen a mynd i'r brifysgol yn Aberystwyth, cyn dod yn gyflwynwraig boblogaidd ar wasanaeth C2 Radio Cymru am nifer o flynyddoedd.\nRoedd ei bro yn ddylanwad mawr arni drwy gydol ei bywyd. Mewn un cyfweliad fe siaradodd am ddylanwad Pontypridd a'r iaith Gymraeg ar ei bywyd:\n"Ma’ lot o bobl wedi gweud am fy Nghymraeg i, dyw e ddim yn Gymraeg cywir, dyw e ddim yn Gymraeg perffeth. Ond i fi, dwi'n falch iawn a dwi'n gweud wrth bawb bo fi'n dod o Bontypridd a dwi'n falch o'r Gymraeg dwi'n siarad, a dwi'n falch o'r math o berson ydw i, diolch i Bontypridd."\nRoedd Ifan Sion Davies yn cyd-gyflwyno cyfres Cwis Pop ar Radio Cymru gyda Magi Dodd tan 2017.\nDywedodd Mr Davies wrth Newyddion S4C: “Mae’n sioc enfawr i glywed y newyddion heddiw. Roedd Magi yn berson mor annwyl, llawn bywyd fyddai bob tro’n gwneud i rywun wenu.\n“Yn lais amlwg ar hyd y blynyddoedd ar Radio Cymru, fe gyfrannodd gymaint i’r sîn gerddoriaeth Gymraeg. Mae fy nyled i’n enfawr i Magi, ac roedd hi’n fraint i mi weithio gyda hi ar y Cwis Pop am flynyddoedd.\n“Rwy’n cydymdeimlo gyda’i theulu a’i ffrindiau ar yr amser anodd hon. Bydd colled enfawr ar ôl Magi.”\nDywedodd cyfarwyddwr cynnwys a gwasanaethau BBC Cymru, Rhuanedd Richards mewn datganiad fod yna "barch mawr tuag ati fel darlledwraig i ddechrau ac yna fel cynhyrchydd.\n"Mi wnes i fynychu yr un ysgol uwchradd a Magi ym Mhontypridd ac roedd hi wastad yn cael ei hadnabod fel person caredig, egnïol a chreadigol oedd yn frwdfrydig am ei gwaith ac yn angerddol dros y Gymraeg.\n"Mae colli Magi yn ergyd drom i bob un ohonom, ond yn enwedig i'w ffrindiau, i'w chydweithwyr yn Radio Cymru ac wrth gwrs, yn bennaf oll, i'w theulu."\nMae teyrngedau wedi eu rhoi ar y cyfryngau cymdeithasol yn dilyn y newyddion am ei marwolaeth.\nDiolch Magi Dodd: tân gwyllt o egni, laffs, brwdfrydedd, balchder, cyfeillgarwch a chreadigrwydd. Cwsg mewn hedd 💔 https://t.co/b8DP2Pm69O\n— PYST (@pystpyst) September 22, 2021\nAm newyddion erchyll. Cwsg mewn hedd Magi Dodd, a diolch am y gefnogaeth.\n— Cowbois Rhos B (@CowboisRhB) September 22, 2021\nGymaint o atgofion cerddorol f’arddegau ynghlwm a llais caredig a brwdfrydig Magi Dodd. Mi oedd ‘na wastad sgwrs gynnes i’w chael gyda hi ac roedd hi’n bresenoldeb mor sharp a cŵl. Diolch am bob dim, Magi. Cerddoriaeth, heddwch a chariad. 🤍 pic.twitter.com/2MTQzHx6rj\n— Casi Wyn (@casi) September 22, 2021


Dadl Ar Egwyddorion Cyffredinol Y Bil ADY\nCyhoeddwyd 01/06/2017 | Diweddarwyd Ddiwethaf 27/05/2021 | Amser darllen munudau\nDdydd Mawrth (6 Mehefin 2017), bydd Aelodau'r Cynulliad yn trafod egwyddorion cyffredinol y Bil Anghenion Dysgu Ychwanegol a Thribiwnlys Addysg ac yn pleidleisio a ddylid caniatáu iddo symud ymlaen i ail gam proses ddeddfwriaethol y Cynulliad.\nMae'r ddadl yn dilyn gwaith craffu'r Pwyllgor Plant, Pobl Ifanc ac Addysg ar y Bil yng Nghyfnod 1 (sy'n ystyried egwyddorion cyffredinol y ddeddfwriaeth) a chyhoeddi ei adroddiad ar 24 Mai 2017.\nMae'n hen bryd diwygio'r system Anghenion Addysgol Arbennig (AAA) bresennol gyda Llywodraeth Cymru ei hun yn cydnabod nad yw'r trefniadau presennol yn 'addas i'r diben mwyach'. Wrth gyflwyno'r Bil ym mis Rhagfyr 2016, disgrifiodd y Gweinidog dros Ddysgu Gydol Oes a'r Iaith Gymraeg, Alun Davies, y Bil fel 'cyfraith uchelgeisiol i greu dull newydd beiddgar' ac y byddai'n 'ailwampio'n llwyr' y ffordd y mae anghenion plant a phobl ifanc ac yn cael eu diwallu. Mae hyn yn dilyn nifer o adolygiadau, cynigion, cynlluniau peilot ac ymgynghoriadau, gan gynnwys ar Fil drafft yn 2015.\nBydd y ffynonellau canlynol yn ddefnyddiol ar gyfer dadl Cyfnod 1:\nCrynodeb o'r Bil gan y Gwasanaeth Ymchwil , gan gynnwys trosolwg o'r Cod ADY drafft (PDF 2.95MB)\nAdroddiad y Pwyllgor Plant, Pobl Ifanc ac Addysg ar egwyddorion cyffredinol y Bil (PDF 1.93MB), yn dilyn ei waith craffu yng Nghyfnod 1.\n(Mae'r Pwyllgor Materion Cyfansoddiadol a Deddfwriaethol (PDF 1.14MB) a'r Pwyllgor Cyllid (PDF 486KB) hefyd wedi adrodd ar y Bil o'u safbwyntiau eu hunain.)\nBeth mae'r Bil yn ei wneud?\nMae'r Bil yn darparu ar gyfer fframwaith statudol newydd er mwyn cefnogi plant a phobl ifanc sydd ag anghenion dysgu ychwanegol (ADY) o'u genedigaeth a thra byddant yn yr ysgol, ac, os ydynt dros yr oedran ysgol gorfodol, tra byddant yn derbyn addysg bellach hefyd. Bydd y Bil, a'r fframwaith newydd y mae'n ei greu, yn disodli'r ddwy system ar wahân o ddeddfwriaeth a threfniadau sydd ar gael ar hyn o bryd ar gyfer Anghenion Addysgol Arbennig (AAA) hyd at 16 oed ac AnawsterauDysgu a/neu Anableddau (AAD) ar ôl 16 oed.\nCaiff y term newydd, Anghenion Dysgu Ychwanegol (ADY) ei ddefnyddio mewn fframwaith deddfwriaethol sengl ar gyfer pob plentyn a pherson ifanc hyd at 25 oed sy'n cael eu hadnabod yn rhai sydd â'r anghenion hynny. Mae'r diffiniad a ddefnyddir yn y Bil ar gyfer ADY fwy neu lai'r un fath â'r diffiniad cyfreithiol cyfredol o AAA. Hynny yw mae gan blentyn neu berson ifanc AAA os ydynt yn cael llawer mwy o drafferth dysgu na'r rhan fwyaf o ddisgyblion yr un oedran â hwy, neu os oes ganddynt anabledd sy'n eu hatal neu'n eu rhwystro rhag manteisio ar yr addysg sydd ar gael yn gyffredinol.\nCaiff dros 105,000 (23%) o ddisgyblion yng Nghymru eu nodi fel rhai sydd ag AAA/ADY (ystadegau 2015/16).\nUn o brif ddiwygiadau’r Bil yw rhoi diwedd ar y system bresennol o ddatganiadau. Ar hyn o bryd, mae rhai dysgwyr ag ADY (tua 88%) yn cael eu hanghenion wedi'u diwallu trwy gefnogaeth a arweinir gan yr ysgol ar un o ddwy lefel (Gweithredu gan yr Ysgol neu Weithredu Gan yr Ysgol a Mwy). Mae gan eraill, sydd ag anghenion mwy difrifol a chymhleth (12%), ddatganiad gan eu hawdurdod lleol, sy'n rhoi hawl gyfreithiol i gael pecyn penodol o gefnogaeth. Yn hytrach, bydd pob dysgwr ag ADY yn cael yr un math o gynllun statudol er mwyn diwallu eu hanghenion – Cynllun Datblygu Unigol.\nFodd bynnag, byddai yna wahaniaeth o hyd rhwng rhai achosion (mwy difrifol a chymhleth) lle y byddai awdurdodau lleol yn gyfrifol am gynnal CDU dysgwr, tra yn y rhan fwyaf o'r achosion yr ysgol neu'r coleg fydd yn gyfrifol.\nYn ogystal â sefydlu un system oed 0-25 o CDU i bob dysgwr ag ADY, mae Llywodraeth Cymru hefyd am i'r Bil:\nWella'r cydweithredu rhwng awdurdodau lleol a byrddau iechyd fel y gallant wneud ymyriadau cynnar, amserol ac effeithiol; a\ngwella tegwch a thryloywder trwy ddarparu'n well yr wybodaeth a chyngor i deuluoedd a gwasanaethau osgoi a datrys anghytundeb.\nMae'r Bil hefyd yn parhau bodolaeth y Tribiwnlys Anghenion Addysgol Arbennig ar gyfer Cymru ac yn ymestyn yr hawl i apelio i bobl ifanc mewn addysg bellach (yn ogystal â phlant oedran ysgol a'u teuluoedd). Mae'r Bil yn ei ailenwi yn Dribiwnlys Addysg Cymru.\nMae'r Bil yn ei gwneud yn ofynnol i Lywodraeth Cymru gynhyrchu Cod ADY. Bydd hyn yn darparu y rhan fwyaf o'r manylion am y modd y bydd asesiadau a'r penderfyniadau am ddarpariaeth yn cael eu gwneud, gyda'r Bil yn gosod y fframwaith cyffredinol. Darparodd Llywodraeth Cymru ddrafft gweithio i'r Pwyllgor Plant, Pobl Ifanc ac Addysg o'r Cod (PDF 3.16MB) ar 14 Chwefror 2017 a gyhoeddwyd gan y Pwyllgor i gynorthwyo mewnbwn rhanddeiliaid i graffu Cyfnod 1.\nBeth mae'r Pwyllgor CYPE wedi dweud am y Bil?\nMae'r Pwyllgor Plant, Pobl Ifanc ac Addysg yn croesawu egwyddorion cyffredinol y Bil ac yn argymell bod y Cynulliad yn cefnogi'r ddeddfwriaeth yng Nghyfnod 1, gan ei galluogi i symud ymlaen i Gam 2 pryd y gall newidiadau gael eu gwneud. Fodd bynnag, mae adroddiad y Pwyllgor yn gwneud 48 o argymhellion i Lywodraeth Cymru, sy'n anelu at gryfhau'r ddeddfwriaeth ac ymdrin â meysydd o bryder a nodwyd gan randdeiliaid ac aelodau'r Pwyllgor. Mae'r Pwyllgor yn adrodd:\nMae'r dystiolaeth a dderbyniwyd yn amlygu y bydd llawer o heriau wrth weithredu'r Bil. Ni fydd pasio'r ddeddfwriaeth ynddo'i hunan yn mynd i'r afael â'r problemau a'r heriau sylfaenol dyfnach o fewn y system bresennol. Mae'r dystiolaeth hefyd yn tynnu sylw at nifer o bryderon am y ffordd y mae'r fframwaith newydd yn mynd i weithio yn ymarferol. (Paragraff 34)\nMae'r Pwyllgor CYPE hefyd wedi tynnu sylw at yr angen am adnoddau digonol, cynllunio'r gweithlu a threfniadau hyfforddiant i gefnogi gweithredu'r Bil a Rhaglen Trawsnewid ADY ehangach Llywodraeth Cymru.\nGwnaeth y Pwyllgor 18 argymhelliad yn y meysydd canlynol. Mae rhai o'r rhain yn galw am newidiadau i'r Bil ei hun, eraill am ragor o fanylion yn y Cod, tra bod nifer yn codi materion i Lywodraeth Cymru eu hystyried yn fwy cyffredinol yn ddull o ymdrin â'r diwygiadau. (Mae'r rhifau mewn cromfachau yn dynodi'r nifer o argymhellion ym mhob adran o'r adroddiad.)\nEgwyddorion cyffredinol a'r angen am ddeddfwriaeth (2)\nDiffinio ADY (2)\nAmserlenni ar gyfer asesu a pharatoi Cynlluniau Datblygu Unigol (CDU) (1)\nCyfrifoldeb am Gynlluniau Datblygu Unigol (6)\nTempled ar gyfer Cynlluniau Datblygu Unigol (2)\nCydlynwyr Anghenion Dysgu Ychwanegol (ALNCOs) (4)\nY blynyddoedd cynnar (3)\nCydweithredu a chynnwys y sector iechyd (4)\nGwybodaeth, cyngor ac eiriolaeth (5)\nHawliau plant (2)\nDarpariaeth cyfrwng Cymraeg (5)\nY Tribiwnlys (3)\nGoblygiadau ariannol a goblygiadau ar gyfer adnoddau (3)\nPwerau i wneud is-ddeddfwriaeth (3)\nAnghenion meddygol mewn ysgolion (2)\nUn diwrnod ar ôl y dyddiad cau ar gyfer yr adroddiad Cyfnod 1 a dyddiad cyhoeddi adroddiad y Pwyllgor, cyhoeddodd y Gweinidog lythyr yn amlinellu newidiadau (PDF 247KB) i amcangyfrif Llywodraeth Cymru o gostau ac arbedion y Bil. Mae’r newidiadau hyn yn sylweddol. Amlinellodd yr asesiad effaith rheoleiddiol gwreiddiol a gyhoeddwyd ar yr un pryd â’r Bil ym mis Rhagfyr 2016 gyfanswm o £4.8 miliwn o arbedion yn ystod y cyfnod gweithredu (pedair blynedd o 2017-18 i 2020-21). Erbyn hyn, mae Llywodraeth Cymru yn amcangyfrif y bydd y Bil yn arwain at gost o £8.3 miliwn yn ystod yr un pedair blynedd, sef newid o £13.1 miliwn. Mae cadeirydd y Pwyllgor Plant, Pobl Ifanc ac Addysg a chadeirydd y Pwyllgor Cyllid wedi ysgrifennu at y Gweinidog i fynegi eu siom a’u pryder ynghylch amseriad y cyhoeddiad hwn a maint y newid i’r amcangyfrifon.\nBeth fydd yn digwydd ar ôl y ddadl?\nYn amodol ar gymeradwyaeth y Cynulliad ddydd Mawrth (6 Mehefin 2017), bydd y Bil yn symud ymlaen i Gyfnod 2 y broses ddeddfwriaethol, pryd y gall newidiadau gael eu gwneud gan y Pwyllgor CYPE. Byddai'r cyfnod hwn yn cael ei gwblhau ym mis Gorffennaf 2017 cyn i'r Bil fynd yn ôl i'r Cyfarfod Llawn i'w ddiwygio ymhellach yng Nghyfnod 3 a phleidlais derfynol yng Nghyfnod 4 ar a ddylid pasio'r Bil (fel y'i diwygiwyd). Ni wyddys pa bryd y byddai'r system ADY newydd yn cael ei chyflwyno ac mae Llywodraeth Cymru yn ymgynghori ar drefniadau trosiannol.\nCynhyrchwyd y gwaith celf gan ddisgyblion yn Ysgol y Gogarth, Llandudno.\nMae’r erthygl hon hefyd ar gael fel dogfen PDF i’w hargraffu: Dadl Ar Egwyddorion Cyffredinol Y Bil ADY (PDF, 315KB)\n#Addysg #AnghenionDysguYchwanegol #Deddfwriaeth #LlywodraethCymru #PlantaPhoblIfanc #YCyfarfodLlawn\nBeth yw rôl y gweithlu addysg o ran cyrraedd targedau Cymraeg 2050 Llywodraeth Cymru?


Gwenu dan Fysiau: Neges ar y blog arall\nDyma neges (wel yr unig neges erioed) a adawyd ar fy mlog susnag Smiling under Buses\nDwi'n cymeryd bod croeso i unrhywun arall gyfrannu, a dwi ddim yn siwr os allai gyfranu'n hun. Dwi yn darllen tipyn o flogiau gwleidyddol, ond maent fel arfer yn rhai sylwebol ac nid rhai gan wleidyddion (oni bai am un Seimon Thomas a'r rhai dwi wedi cyfeirio atynt eisioes yma.) Mae'n bechod nad yw dim un o'r ymgeiswyr yn fy etholaeth i yn cadw blog (wel hyd y gwyddwn ta beth).\nTydw i ddim yn ymwybodol o'r ddau flog mae Hamish yn cyfeirio at ac mae'n bur anhebygol y byddwn i eisiau darllen dim gan Tony Blair i ddweud y gwir. Hefyd dwi'n amau mai perspectif Prydeinig mae'r boi yma'n meddwl am, sy'n ddigon teg gan mai etholiad ar draws y DG yw hon, ond eto allai ond edrych arni mewn perspectif Cymreig. Ar ben hyn i gyd, er nad yw Plaid Cymru'n berffaith nhw sydd agosaf i fy naliadau gwleidyddol a chenedlaetholgar felly gallen hwn roi mul fel ymgeisydd a byddwn yn pleidleisio drosto.\nYn fy rhestr Bloglines mae na ambell blog gwleidyddol yn fy ffolderi 'Gwleidyddion/Gwleidyddiaeth', ac 'Iwerddon'\npostiwyd gan Rhys Wynne, 9:55 am\nBlog Cenedlaetholgar yn Saesneg\nPlaid a'r SNP yn ennill ar Newsnight\nAr ynys gyda Jarvis Cocker\nSwyddog Iaith Ynys Manaw\nPetawn i'n byw ger Aberystwyth


Y Lab Cynaliadwyedd – Themâu Trawsbynciol ISPP\nFeatured, Astudiaeth Achos Prosiect\nNod Cynllun Peilot Porth Môr Iwerddon yw profi dichonoldeb prosiect mwy (Porth Môr Iwerddon) a fydd yn darparu llwyfan sy’n gallu bodloni’r gofyniad am lif gwybodaeth er mwyn hybu twf ym maes pysgodfeydd a dyframaethu.\nBydd y prosiect hwn yn defnyddio Technoleg Gwybodaeth a Chyfathrebu (TGCh) er mwyn helpu’r diwydiant i gael gafael ar wybodaeth ac ymchwil berthnasol am larfâu pysgod cregyn ifanc a’u hanheddiad ar wely’r môr. Bydd yn ymchwilio i leoliad safleoedd casglu grawn posibl a dichonoldeb defnyddio casglwyr grawn o fewn ardal yr astudiaeth.\nBydd hyn yn ehangu dealltwriaeth o symudiad larfâu pysgod cregyn ym Môr Iwerddon a’r cyffiniau, ac yna’n arwain at bennu patrymau anheddu larfâu lle y cânt eu diffinio fel ‘grawn’. Mae hwn yn adnodd a rennir dros Fôr Iwerddon sy’n croesi ffiniau rhanbarthol a chenedlaethol ac sy’n cael effaith economaidd sylweddol mewn rhan o ddiwydiant sy’n werth tua €254m.\nGwnaethpwyd y penderfyniad ar ddechrau Prosiect ISPP y dylai’r Themâu Trawsbynciol fod yn rhan annatod o’r prosiect i gael eu hymgorffori drwyddo draw, yn hytrach na’u cyflwyno fel rhywbeth ychwanegol ar y diwedd. Bu ISPP yn gweithio gyda’r Lab Cynaliadwyedd o’r dechrau, a mabwysiadwyd Deddf Llesiant Cenedlaethau’r Dyfodol (Cymru) 2015 fel fframwaith, er mwyn sicrhau bod ystyriaethau amgylcheddol, cymdeithasol, diwylliannol ac economaidd yn rhan o bob penderfyniad.\nCyflwynodd Y Lab Cynaliadwyedd sesiwn fer ar Lesiant Cenedlaethau’r Dyfodol i dîm ISPP yn ystod Mawrth 2017, cyn mynd ‘mlaen i drafod y targedau posibl y gallai’r prosiect eu mabwysiadu. Dros y misoedd nesaf, dewiswyd y targedau TT canlynol gan y prosiect, a gytunwyd gan WEFO:\nHyrwyddo defnydd TGCh (Skype ac ati) i gynnal cyfarfodydd i leihau ôl troed carbon, a chyflwyno cyfiawnhad dros deithio\nHyrwyddo teithio amgen fel cerdded, beicio a chludiant cyhoeddus\nDatblygu ac arddangos Cod Eco\nDatblygu a gweithredu Rhestr Wirio Digwyddiadau Cynaliadwy\nCymdeithasol (Cydraddoldeb a’r Iaith Gymraeg)\nDatblygu Cod Iechyd a Lles i adlewyrchu’r Cod Eco\nHyrwyddo iaith Gymraeg gan gynnwys creu gwefan ddwyieithog, defnyddio llofnodion e-bost a rhybudd allan o’r swyddfa dwyieithog\nYn ychwanegol i’r dangosyddion uchod, mynychodd Hyrwyddwr TT a Rheolwr Prosiect ISPP Rwydwaith Llesiant Cenedlaethau’r Dyfodol yn chwarterol yn ystod y flwyddyn gyntaf, i ddysgu mwy ac i rannu arfer da am TT mewn prosiectau a gyllidwyd drwy CDRhE a CGE. Fe wnaeth Rheolwr Prosiect ISPP a Swyddog TT Y Lab Cynaliadwyedd hefyd roi cyflwyniad i’r Rhwydwaith ar 14 Tachwedd 2017 i egluro’r gwelliannau parhaus a wnaethpwyd gan ISPP, ac i rannu arferion da, tra’n cynnig cefnogaeth i brosiectau eraill. Gelwir y sesiwn yma’n “Sicrhau Dyfodol Cydlynus i Gymunedau Arfordirol gyda BlueFish ac ISPP – Rhannu Arfer Da”.\nMae’r cyflwyniad i’w weld yn atodiad 1.\nMae pob deddfwriaeth TT sy’n ymwneud â’r prosiect ISPP ar gael i staff a phartneriaid, ac maent ar gael ar dudalennau ISPP a Interreg ar wefan Y Lab Cynaliadwyedd.\nCreodd ISPP Lyfr Gweithgaredd ar gyfer plant ysgol gynradd i gynorthwyo eu dealltwriaeth o faterion gwyddonol ac i sbarduno eu diddordeb am wyddoniaeth ac ymwybyddiaeth amgylcheddol. Gelwir y llyfr yn ‘Russel the Mussel’.\nMae adroddiad manylach ar ddatblygiad y llyfr gweithgaredd i’w weld yn atodiad 2.\nMae’r prosiect hefyd wedi ymweld ag ysgolion i uwch-sgilio disgyblion a rhannu gwybodaeth, yn ogystal â dosbarthu tanciau o gregyn gleision a microsgopau. Mae ISPP wedi ymrwymo i wneud eu hymchwil mor hygyrch â phosib, gan sicrhau cydraddoldeb a chynhwysiant yn y maes. Mae’r prosiect hefyd wedi sicrhau bod menywod yn ymweld ag ysgolion i hyrwyddo’r gwyddorau i ferched ifanc, gyda’r gobaith y bydd y merched yn dilyn eu hesiampl ac yn ystyried gwyddoniaeth fel llwybr gyrfa hyfyw mewn blynyddoedd i ddod.\nMae astudiaeth achos ar wahân ar rôl menywod mewn gwyddoniaeth yn ISPP yn atodiad 3.\nRoedd croeso mawr i’r ymweliadau yma.\nRoedd y sesiwn yn llwyddiant ysgubol – mi wnaeth y plant ei fwynhau yn arw. Rhowch ddiolch mawr i Nick, ac i Shelagh wrth gwrs.” Linda, Ysgol a Meithrinfa Annibynnol Treffos\nDiolch yn fawr iawn i Karen a’r tîm ISPP am drefnu’r gweithdy ar ‘Mussel Power’ ar gyfer disgyblion y Cyfnod Sylfaen yn Ysgol Tregarth. Fe wnaethon ni fwynhau’r gweithgareddau trwy gydol y bore. Roedd yr holl weithgareddau yn gysylltiedig â themâu’r dosbarth, a chyflwynodd wahanol agweddau o Wyddoniaeth a Chelf. Elwodd y plant o brofiadau newydd na fyddai’r ysgol yn gallu eu cynnig heb dîm ISPP. Roedd y tîm ISPP yn frwdfrydig, yn wybodus ac yn awyddus i addysgu’r plant.” Caryl Jones, Ysgol Tregarth\nFe wnes i fwynhau edrych a dysgu am y cregyn gleision a defnyddio’r microsgopau fel gwyddonydd go iawn.” Siwan, 8 oed.\nDiolch yn fawr iawn i John am fy nysgu sut i dynnu lluniau cymeriadau cartŵn. Roedd yn wych!” Ava, 6 oed.\nDangosyddion Amgylcheddol ISPP\nCyflwynwyd cyfiawnhad teithio ar ddechrau’r prosiect, a chrëwyd ffurflen i’w llenwi mewn ar gyfer yr holl deithiau sy’n gysylltiedig â’r prosiect. Defnyddiwyd y ffurflen hon am ychydig fisoedd cyntaf y prosiect, ond o ganlyniad uniongyrchol i’r gwaith papur cynyddol oedd yn gysylltiedig â’r prosiect penderfynwyd cofnodi’r cyfiawnhad ar y brif daenlen i achub ar amser staff. Hyrwyddwyd defnyddio TGCh (Skype, gynadledda fideo ac ati) o ddechrau’r prosiect, a chreu taenlen ganolog i gadw log o ddefnydd TGCh gan bob aelod o staff, gan gofnodi’r milltiroedd a arbedwyd trwy beidio â theithio i gyfarfodydd. Achubodd partneriaid Bangor gyfanswm o 3,085 milltir yn ystod oes y prosiect, sef 553.092 kg o CO2e a allyrrwyd. Cyfrifir CO2e ar gyfer nifer yr unigolion a deithiwyd ar y fferi fel teithwyr traed ac ar y trên, ac ar gyfer nifer y cerbydau a ddefnyddir wrth deithio mewn car a thacsi.\nMae cyfarwyddiadau sut i gyrraedd swyddfeydd MCW a BIM ar gael wrth ddilyn y dolenni ar wefan ISPP. Mae gan BIM ddolen i Google Maps, sy’n cynnwys cyfarwyddiadau car, trên, cerdded, beicio a hedfan, tra bod gan Fangor gyfarwyddiadau lonydd, rheilffyrdd, bws a choets, awyr a’r môr; mae hefyd dolen i Google Maps. Os penderfynwyd deithio mewn car am resymau ymarferol ar achlysur penodol, caiff rhannu car ei hyrwyddo a’i ddefnyddio lle bo modd. Mae’r prosiect hefyd yn hyrwyddo ac yn annog staff i gymryd rhan yng nghynllun Beicio i’r Gwaith Prifysgol Bangor.\nCrëwyd Cod Eco penodol i’r prosiect sydd yn cael ei arddangos yn yr ardaloedd cymunedol ar draws swyddfeydd y ddau bartner, tra ei fod hefyd ar gael ar-lein. Mae’r Cod Eco yn boster sy’n atgoffa staff, partneriaid, myfyrwyr ac ymwelwyr am arferion da amgylcheddol; gyda phwyslais ar wastraff, cludiant, prynu, dŵr, ynni, bioamrywiaeth a chodi ymwybyddiaeth amgylcheddol.\nCrëwyd Rhestr Wirio Digwyddiadau Cynaliadwy i’w ddefnyddio wrth drefnu digwyddiadau a chyfarfodydd mawr. Mae’r rhestr wirio yn ddwyieithog ac felly gellir ei llenwi yn y naill iaith neu’r llall, ac fe’i defnyddiwyd trwy’r prosiect ar gyfer pob digwyddiad. Mae’r rhestr wirio yn gyfres o gwestiynau i’w hateb gan y trefnydd yn ystod y cyfnod paratoi. Mae cwestiynau’n canolbwyntio’n arbennig ar ganlyniad y digwyddiad, dyddiad ac amseriad, lleoliad a hygyrchedd, gwastraff posibl a gynhyrchir, dwyieithrwydd ac arlwyo (gyda phwyslais ar iechyd, lleoliad ac effeithlonrwydd adnoddau).\nDangosyddion Cymdeithasol ISPP\nCrëwyd Cod Llesiant yn benodol i’r prosiect sydd wedi ei arddangos yn yr ardaloedd cymunedol ar draws y ddwy swyddfa, tra ei fod hefyd ar gael ar-lein . Nod y Cod Llesiant yw sicrhau fod ffocws cytbwys ar agweddau cymdeithasol y prosiectau ac ar y rhai amgylcheddol. Mae’r poster yn debyg iawn i’r Cod Eco gan ei fod yn atgoffa staff, partneriaid, myfyrwyr ac ymwelwyr am bwysigrwydd lles, ac mae wedi’i strwythuro yn unol â’r nodau cymdeithasol fel y maent yn ymddangos yn Neddf Llesiant Cenedlaethau’r Dyfodol (Cymru) 2015. Mae’r Cod Llesiant felly’n cynnwys rhan ar Iechyd, Cydraddoldeb, Gweithle Cydlynol, ac Iaith Gymraeg a Diwylliant\nYn fwy na hynny, mynegodd tîm ISPP Bangor ddiddordeb mewn gwella eu sgiliau iaith Gymraeg ar ddechrau’r prosiect, ac felly anfonwyd arolwg i ddarganfod beth oedd gallu sylfaenol staff o ran y Gymraeg yn ystod camau cychwynnol y prosiect. Roedd yr arolwg yn gofyn am eu gallu a’u diddordeb mewn gwella eu sgiliau iaith Gymraeg. O blith 15, dywedodd 9 aelod o staff y byddent yn hoffi cael gwersi Cymraeg a dywedodd 7 aelod o staff y byddent yn hoffi ymuno â chynllun mentora / cyfeillion iaith anffurfiol (naill ai fel mentor neu i gael eu mentora).\nFel canlyniad, trefnwyd gwersi Iaith Gymraeg yng Nghanolfan Forol Cymru (MCW), fel y gallai aelodau’r staff ISPP fynychu’n hawdd. Dechreuodd y gwersi ddiwedd mis Medi 2017, gyda 9 aelod o staff yn arwyddo’i fyny, a 4 aelod o staff yn mynychu gwersi yn rheolaidd erbyn canol Hydref.\nMeddai Karen Tuson, Swyddog Gweinyddol y Prosiect Ymchwil,\nRoedd cael y cyfle i fynychu dosbarth Cymraeg yn ystod fy wythnos waith yn fy swyddfa waith, yn hytrach na mynychu dosbarthiadau gyda’r nos, yn ffordd wych o fynd yn ôl i ddysgu Cymraeg. Ers y dosbarthiadau rwyf wedi gweld cyrsiau preswyl sydd ar gael wedi’u hariannu gan y brifysgol, ac rwyf yn awyddus i barhau i ddysgu Cymraeg mewn amgylchedd wedi’i drochi.”\nSefydlwyd cynllun mentora / cyfeillion iaith anffurfiol hefyd, gyda 2 aelod o staff yn dewis bod yn fentoriaid a 5 aelod staff yn dewis cael eu mentora. Anfonwyd e-bost gyda’r dyraniad mentor / cyfeillion iaith i staff ar 8 Medi 2017, a oedd yn cynnwys staff ISPP, BlueFish a SEACAMS2.\nDywedodd Nicholas Jones, Swyddog Ymchwil ISPP,\nFel dysgwr Cymraeg sydd ddim yn hyderus wrth siarad Cymraeg y tu allan i fy nghartref, roedd y cyfle i gael fy mentora yn Gymraeg wrth weithio ar y prosiect ISPP yn gyfle gwych i mi ymarfer defnyddio’r iaith Gymraeg mewn amgylchedd gwaith cyfeillgar lle roeddwn yn cael anogaeth heb fy marnu.”\nElwodd Jennifer Roberts, Uwch Swyddog Clerigol ISPP, mewn ffordd wahanol,\nMwynheais y profiad yn arw, gan ei fod yn gyfle i ddysgu rhywbeth newydd am fy nghydweithwyr. Bob dydd roeddwn i’n eu gweld, byddwn yn gofyn cwestiwn gwahanol am eu bywydau. Roedd rhai dysgwyr yn fwy ymroddedig nag eraill, sydd i’w ddisgwyl.”\nTrefnwyd ‘Bore Coffi Amlieithog’ yn MCW ddydd Gwener 18 Mai 2018 am 10:45yb i hyrwyddo defnydd o’r Gymraeg ac i ddathlu amrywiaeth y prosiectau. Gofynnwyd i staff a myfyrwyr ddod â bwyd neu ddiod i mewn o’i gwlad, rhanbarth neu bentref eu hunain, a dysgu ymadrodd newydd mewn iaith neu dafodiaith wahanol.\nRoedd y bore coffi yn cynnwys staff o ISPP, BlueFish a SEACAMS2, ac mi oedd yn llwyddiant.\nMae holl aelodau staff ISPP Bangor hefyd wedi cael cyfieithiadau o’u llofnodion e-bost ac o’u rhybydd allan o’r swyddfa i’w defnyddio ar eu e-bost, tra bod gwefan ISPP yn gwbl ddwyieithog ynghyd â’u cyfryngau cymdeithasol. Os o gwbl bosibl, mae gwybodaeth hefyd ar gael yn Gaeleg.\nISPP oedd y prosiect cyntaf i dderbyn MarcSiarter “Prosiect Ymrwymedig i Gynaliadwyedd” Y Lab Cynaliadwyedd ym mis Gorffennaf 2018.


LeadLearners.Org™ Thanks to all our 766494 visitors today, Monday, 16/Dec/2019\nMyfyrwyr ledled y byd Taiwan Moleciwlaidd a Bioleg Celloedd PhD TIGP MCB Academia Sinica Chwefror 2019\nDewis rhaglen raddedig yw un o'r penderfyniadau pwysicaf a wnewch yn eich bywyd. Yna, pam ddylech chi ddewis RHAGLEN BIOLEG SYLWEDDOL A CHWARAE. Oherwydd ei fod yn ddewis SMART.\n2. Mae staff cefnogol yn gweithio i hwyluso rhyngweithio myfyrwyr, ac i'w gwneud yn teimlo gartref yn y sefydliad ac yn Taipei. Yn olaf, mae rhaglen MCB TIGP yn darparu cefnogaeth ariannol gystadleuol, gan gynnwys ffioedd dysgu isel a mynediad i'r gofal meddygol yn ogystal â grantiau i gefnogi costau teithio ymchwil, byw a chynhadledd myfyrwyr.\nGall ymgeiswyr sy'n dal gradd MS neu BS o sefydliad achrededig, neu a fydd yn cael y radd o fewn un semester, wneud cais am fynediad.\n3. GRE Sgôr (dewisol) neu wybodaeth atodol (ee traethawd ymchwil neu gyhoeddiad)\n7. Tystiolaeth arall o Gyflawniad Ysgolheigaidd


Tysteb | Portal\n"Dysgwyr wedi datblygu - Ysgol wedi elwa"\nYsgol Gyfun Gwyr, Abertawe\nMae’r cwrs yn hybu pwysigrwydd addysgeg o safbwynt addysgu, dysgu ac asesu ar gyfer dysgu. Rydym hefyd yn datblygu dull newydd i’n hadrannau ar gyfer hunanwerthuso a chynllunio gwelliant. Mae'r cwrs yn ddull gwych o ddatblygu potensial arweinwyr y dyfodol yn ein hysgol a diogelu datblygu ansawdd wrth ystyried cynllun olyniaeth ein harweinwyr.\nMae un aelod o staff sy’n ddysgwr wedi ei dderbyn fel un o arolygwyr cymheiriaid Estyn.\nMae’r ysgol wedi adennill Gwobr Buddsoddwyr Mewn Pobl gan dderbyn canmoliaeth am ddatblygu'r cysyniad o ysgol fel sefydliad sy’n hyrwyddo dysgu, sy’n un o flaenoriaethau Llywodraeth Cymru. Teimlwm fod y cyrsiau ILM wedi ein cynorthwyo i adennill y wobr yma.\nMae’r dysgwr wedi datblygu fel arweinydd gan:\nymroi i weithio yn annibynnol ar brosiectau ac arwain y gweithlu trwyddynt;\nesblygu dull ysgol gyfan newydd wrth i adrannau hunanwerthuso a chynllunio gwelliant; a\ncefnogi cydweithio, rhwydweithio a DPP i staff - gyda'r cyfan yn anelu at gyfoethogi a chodi cyflawniad y dysgwr.\nGall yr ysgol ond elwa o gael gweithlu sy'n deall rôl, nodweddion, gwerth a phwysigrwydd rheolwyr ac arweinwyr o ansawdd.


Cap llaeth poeth - Wicipedia\nCap llaeth poeth\nRhywogaeth: Lactarius piperatus\nMath a rhywogaeth o ffwng yn nheulu'r Russulaceae yw'r Cap llaeth poeth (Lladin: Lactarius piperatus; Saesneg: Peppery Milkcap). 'Y Capiau Llaeth' yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Mae'r gair 'llaeth; (neu lefrith) yma'n cyfeirio at ddiferion o latecs, neu sudd gwyn a welir yn crynhoi oddi tan degyll y fadarchen. Mae'r teulu Russulaceae yn gorwedd o fewn urdd y Russulales.\nMae gan Cap llaeth poeth ambell aelod arall yn y teulu hwn, gan gynnwys y canlynol:\nRussula anthracina Russula anthracina\nTegyll brau parddu Russula adusta\nTegyll brau porffor Russula atropurpurea\nSafonwyd yr enw Cap llaeth poeth gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Cap_llaeth_poeth&oldid=10949118"\nNewidiwyd y dudalen hon ddiwethaf ar 23 Mehefin 2021, am 07:00.


Ysgol Gogledd Cymru yn arbed 500kg o allyriadau CO2 yn ystod y pandemig - Sustrans.org.uk\nYsgol Gogledd Cymru yn arbed 500kg o allyriadau CO2 yn ystod y pandemig\nRydym ni’n gweithio gydag ysgolion ledled Cymru i wneud yn haws i blant gerdded, sgwtera a seiclo. Mae dewis teithio’n llesol yn ystod y pandemig wedi arwain at ostyngiad mawr mewn allyriadau carbon ar gyfer Ysgol Tir Morfa.\nMae teithio’n llesol yn wych ar gyfer cefnogi iechyd a lles plant. Mae hefyd yn ffordd bwysig i helpu i fynd i'r afael â'r argyfwng hinsawdd a lleihau llygredd aer o fewn cymunedau’r ysgol.\nYmunodd Ysgol Tir Morfa, Ysgol Anghenion Dysgu Ychwanegol yn agos i Rhyl, â‘r Rhaglen Teithiau Iach yn 2018.\nMae ein Rhaglen Teithiau Iach yn helpu plant ar hyd y wlad i ddatblygu’r sgiliau a hyder i deithio yn ddiogel ac yn hawdd i’r ysgol trwy gerdded, sgwtera neu ar feic.\nArwain trwy esiampl yn ystod y pandemig.\nMae Cofid-19 wedi bod yn her i nifer fawr o ysgolion ar draws Cymru, ond mae Ysgol Tir Morfa wedi defnyddio’r cyfle i ddod a newidiadau cadarnhaol.\nMaent wedi cael gwared â’r bws mini ers dechrau’r pandemig. Yn lle, mae disgyblion ac athrawon wedi penderfynu teithio’n llesol ar deithiau a gwibdeithiau.\nGyda chyllid gan Lywodraeth Cymru, mae ein Rhaglen Teithiau Iach wedi cefnogi Ysgol Tir Morfa i brynu amryw o sgwteri i’r disgyblion.\nFe wnaeth Athrawon addasu i’r pandemig trwy gynllunio tripiau mwy lleol yn Rhyl. Mae dewis llwybrau sy’n cefnogi teithio llesol yn rhoi cyfle i archwilio’r ardal leol ac yn rhoi hwb i hyder disgyblion i deithio’n llesol yn y dyfodol.\nCymharodd Ysgol Tir Morfa eu harferion teithio rhwng Medi - Rhagfyr ar gyfer 2019 ac yna 2020.\nLleihad o allyriadau CO2 gan tua 500kg ers dechrau’r pandemig\n73% llai o filltiroedd teithio, trwy ailfeddwl teithiau a theithio’n llesol.\n96% o leihad yn gyfanswm allyriadau CO2 trwy leihau teithiau bws mini, gan gynnwys teithio i’r ysgol a nôl.\n“Gyda’r sgwteri newydd a chefnogaeth ein Rhaglen Teithiau Iach, rwy’n hyderus y bydd disgyblion yn parhau i arwain trwy ymrwymo at leihau cynhesu byd eang a newid yn yr hinsawdd gyda’u teithiau actif.”\nGwella iechyd a lles.\nMae cerdded, sgwtera, olwynio neu feicio i leoliadau hefyd wedi bod yn ffordd hwyliog o gefnogi iechyd a lles y plant.\nDywedodd Hannah Meulman, Swyddog Teithiau Iach Gogledd Cymru:\n“Mae Ysgol Tir Morfa yn enghraifft wych o ysgol sydd wedi ymrwymo i deithio’n llesol.”\n“Mae’r buddion yn cynnwys gwell lles, sydd mor bwysig ar gyfer cefnogi iechyd meddwl plant yn ystod y pandemig coronafirws”\nDarganfyddwch fwy am ein Rhaglen Teithiau Iach\nTanysgrifiwch i'n e-cylchlythyr\ncylchlythyr Teithiau Iach\nTeithiau Actif yn helpu meithrin disgyblion gwydn


Hafan Parc Geneteg Cymru\nYr Athro Julian Sampson, Prifysgol Caerdydd\nDan arweiniad Prifysgol Caerdydd, mae Parc Geneteg Cymru’n hybu ac yn hwyluso ymchwil geneteg a genomeg feddygol ac yn addysgu ac yn hysbysu’r cyhoedd a gweithwyr iechyd proffesiynol am y materion a’r cyfleoedd a ddaw yn sgil hyn.\nBydd y Grŵp Cymorth Seilwaith:\nyn helpu i roi Cymru ar flaen y gad ym maes ymchwil geneteg a genomeg, yn enwedig trwy gefnogi gweithgareddau a rhaglenni seilwaith Ymchwil Iechyd a Gofal Cymru;\nyn cefnogi ymchwilwyr yng Nghymru trwy sicrhau bod gwasanaethau seilwaith genetig, gan gynnwys cymwysiadau confensiynol a newydd o Ddilyniannu’r Genhedlaeth Nesaf a thrawsgeneg, o fewn cyrraedd iddyn nhw;\nyn estyn ymwybyddiaeth a dealltwriaeth y cyhoedd a gweithwyr proffesiynol o ymchwil (iechyd) genetig a genomig a’r materion a’r cyfleoedd sy’n codi yn sgil yr ymchwil hon;\nyn defnyddio technolegau genomig i hyrwyddo datblygu meddygaeth genomig yng Nghymru, gan ganolbwyntio ar ymchwil genetig drosiadol mewn anhwylderau cyffredin a phrin y mae Cymru’n gryf ei hymchwil ynddyn nhw;\nyn darparu arweinyddiaeth mewn ymchwil clefydau genetig prin; ac\nyn gwella sefyllfa gystadleuol Cymru mewn meddygaeth genomig, gan helpu Cymru i ddod i allu ymgymryd â dadansoddi genomig ar raddfa arwyddocaol ac i gysylltu gwybodaeth genomig â data clinigol rheolaidd a setiau data perthnasol eraill.\nParc Geneteg Cymru Adroddiad Blynyddol 2016-2017\nParc Geneteg Cymru Adroddiad Blynyddol 2017-2018


Gel Atgyweirio Lledr Gel Atgyweirio Lledr - HomelyDeko\nYn seiliedig ar adolygiadau 129\nMae'r cynnyrch yn cwrdd â'r hyn a gynigir. Ond roedd wedi'i bacio'n wael ac o'r 6 uned, torrodd 4 y trosglwyddiad, gan ollwng y cynnyrch. Yn anffodus!\nArdderchog Rwy'n cyrraedd yn gyflym iawn er gwaethaf y pandemig. Fel yn y cyhoeddiad. Diolch yn fawr iawn China.\nWedi derbyn cynnyrch heddiw trwy'r post cofrestredig. Mae'r cynnyrch yn edrych yr un fath ag yn y llun. Ac eto i geisio gweld y canlyniadau, gobeithio y bydd yn gweithio ... er mwyn i mi allu archebu mwy os yw'n gweithio. Byddaf yn diweddaru unwaith y byddaf yn ei ddefnyddio. Ychydig o amser a gymerodd i ddanfon, ond yn y pen draw fe'i dosbarthwyd trwy'r post cofrestredig ac roedd hynny'n fy ngwneud yn hapus.\nGyda'r Gel Atgyweirio Lledr, mae'r atgyweiriad dodrefn lledr hwn bellach yn haws nag erioed. Gallwch atgyweirio mân grafiadau, staeniau neu iawndal gyda'r cynnyrch atgyweirio pwrpasol hwn. Mae ar gael mewn ystod eang o liwiau i weddu i'ch lliwiau dodrefn. Gellir defnyddio'r gel trwsio lledr pwrpasol hwn sy'n arbed amser ar bob math o lledr. Mae'n ateb perffaith ar gyfer traul bob dydd eich dodrefn neu ategolion lledr.\nATGYWEIRIAD HAWDD AC BRIFYSGOL\nGyda'n Gel Atgyweirio Lledr, gallwch adfer golwg eich dodrefn, seddi ceir neu unrhyw eitem lledr arall ar unwaith.\nRhowch ychydig o gel ar dywel a rhedeg yr ardal sydd wedi'i difrodi a gwylio'r hud yn digwydd\nYn addas ar gyfer eich holl liwiau\nMae ein gel yn addasu'n agos i liw eich lledr, felly does dim rhaid i chi boeni am staeniau, crafiadau…\nCanlyniadau ar unwaith\nMae'r fformiwla gel yn sychu'n gyflym, nid yw'n dod i ffwrdd ac nid yw'n gadael unrhyw weddillion gludiog.\nAnghofiwch atgyweiriadau drud, pan allwch chi atgyweirio'r holl ddiffygion eich hun\nPam Mabwysiadu ein gel.\nDewch â'ch lledr yn ôl yn fyw\nCymhwyso hawdd, lliw wedi'i gydweddu'n berffaith\nCadwch eich dodrefn drud yn hirach,\nPerffaith ar gyfer lledr a finyl,\nCanlyniadau proffesiynol yn ddiguro pris\nAtgyweirio dagrau, sglodion ac amherffeithrwydd eraill\nMae 73% o gwsmeriaid yn archebu 2 neu fwy ar gyfer y canlyniadau gorau.\nDdim ar gael yn y siop